Nacionalni front promenio ime, Žan-Mari le Pen ogorčen - Sputnjik Srbija\n23:01 01.06.2018 (osveženo 23:31 01.06.2018) Preuzmite kraći link\nŽan-Mari le Pen (89), osnivač stranke i otac Marin le Pen, danas je izrazio ogorčenje zbog najavljene promene imena partije, ocenivši to kao „izdaju“ i „najsuroviji udarac koji je Nacionalni front ikada zadobio“, prenose francuski mediji.\nKako je naveo, „ništa dobro ne može proizići iz sramnog brisanja identiteta stranke“.\nFrancuska televizija BFM ocenjuje da promena naziva ove desničarske stranke označava početnu tačku promena u osnovama same partije.\nMarin le Pen je najavila promenu naziva stranke na kongresu u martu, a od članova partije je zatraženo da mejlom glasaju za predloženo novo ime, podseća AP.\nNaročito nakon poraza na predsedničkim izborima na kojima je pobedio Emanuel Makron, Marin le Pen je radila na uklanjanju antirasističkih i antisemitskih obeležja stranke, a na kongresu je poručila da sada želi da ta partija bude viđena kao potencijalna vladajuća snaga, a ne samo kao protestni pokret.\nDa bi to i na delu pokazala, formalno je presekla sve preostale veze sa osnivačem stranke, inače svojim ocem Žan-Marijem le Penom, lišavajući ga počasne titule doživotnog predsednika stranke.\nNacionalni front, Žan Mari Le Pen, Marin Le Pen, Francuska


Neverovatni enterijer novog Dolce & Gabbana butika - Lux Life luksuzni portal: Moda, Stil, Trendovi, Kolekcije 2019/2020...\nKreirajući omaž bogatom nasleđu Vatikana na veoma jedinstven način, novi Dolce & Gabbana prostor dolazi sa digitalnim freskama, pedeset devet stubova i brojnim drugim impresivnim arhitektonskim i estetskim ponudama. Sa površinom od oko osamsto kvadrata, butik na dva nivoa predstavlja jedinstvene dizajnerske kodove brenda, kombinovane sa inspiracijama koje su potekle od Rima. Raskošni butik je dekorisan u saradnji sa Erikom Karlsonom i njegovom pariskom kancelarijom, Carbondale.\nSa veličanstvenim enterijerom, ovaj butik će poželeti dobrodošlicu svojim posetiocima staklenim panelima pokrivenim moire svilom i podovima koji su dekorisani sa petnaest različitih tipova mermera. Ipak, plafon je ono što zaista mami pažnju, jer predstavlja savremeni pristup baroku koji na digitalni način transformiše fresku iz osamnaestog veka, prenoseći je na sasvim novi nivo.\nInspirisani Sikstinskom kapelom i njenom galerijom, plafon novog butika sadrži četrdeset ampa u formi fresaka na zidovima, a svaka od njih ilustruje dužinu i širinu italijanskog poluostrva. Digitalna instalacija kreira iluziju uslovljene perspektive, zajedno sa eklektčnim podnim dezenima i tri kristalna lustera. Butik ima dve kupole, a svaka je dekorisana obojenim prstenjem, koje je napravljeno ručno od kamenih mozaika i nekoliko drugih arhitektonskih poslastica.\nPROČITAJTE SLEDEĆI TEKST: Nova Dior letnja kolekcija


SEDMA TKAČKA KOLONIJA U STAPARU\nHome AP Vojvodina SEDMA TKAČKA KOLONIJA U STAPARU\nDatum: 22 Septembra, 2021.\nTkačka kolonija u Staparu po sedmi put okupila je najbolje tkalje iz Stapara, Sombora, Odžaka, Inđije, Loznice, Pančeva, Sremske Mitrovice, Velikog Gradišta, Bele Palanke i jednog tkača iz Sokobanje, kao i osnovce iz Stapara koji učestvuju u čuvanju nasleđa ovog mesta.\nTkačka kolonija nastala je sa ciljem da se tradicija i veština tkanja i prenese novim naraštajima, a svi učesnici imali su priliku da se upoznaju ili usavrše u izradi čuvenog motiva staparskog ćilima – staparske ruže.\nSedmu tkačku koloniju posetili su ministarka trgovine, turizma i telekomunikacija Tatjana Matić, pokrajinski sekretar za privredu i turizam Nenad Ivanišević, NJ.E. ambasador Slovenije Damjan Bergant, NJ.E. ambasador Albanije Ilir Bocka, zamenica direktora UNHCR-a Stefani Kraus, kao i brojni drugi gosti.\n„Staparski ćilim je jedan dragulj naše tradicije i koji po pitanju ćilima predstavlja najbolje što mi imamo, kada govorimo o tkanju i što možemo da ponudimo kao deo naše kulturne tradicije, kojom ne da treba da se ponosimo, nego treba i da je prenosimo mlađim generacijama i posebno ćemo kao resorno Ministarstvo podržati sve inicijative koje se odnose na očuvanje ove tradicije i na njeno dalje promovisanje“, istakla je ministarka Matić.\nGradonačelnik Sombora Antonio Ratković rekao je da je za očuvanje tradicije staparskog ćilima važno što je postao deo protokolarnih poklona, kako Grada Sombora, tako i pokrajinskih i republičkih zvaničnika, a da je pored revitalizacije kulturnog nasleđa, cilj bio i da se osnaže žene.\n„Osnovni cilj kolonije je bio da se staparski ćilim sačuva od zaborava, a drugi cilj je bio da dođe do osnaživanja žena i da žene u ruralnim područjima imaju ekonomsku dobit, ali svakako ono što je najbitnije je da znaju da iza njih stoje i Grad i Pokrajina i ministarstva koja podržavaju njihov rad“, poručio je gradonačelnik Sombora.\nPokrajinski sekretar za privredu i turizam Nenad Ivanišević naglasio je da će Pokrajinska vlada nastaviti da podržava žensko preduzetništvo i očuvanje starih zanata.\n„Izlagači koje smo imali priliku da vidimo korisnici su sredstava i mi ćemo nastaviti tu podršku i naravno da će u okviru paviljona koji planira Pokrajinska vlada na svetskoj izložbi ekspo biti upravo staparski ćilim i sve ono što čini Autonomnu Pokrajinu Vojvodinu karakterističnom i što želimo da predstavimo celom svetu“, kazao je Ivanišević.\nPredsednica „Etno mreže“ Violeta Jovanović najavila je naredne korake u promociji tradicionalnih rukotvorina i proizvoda, gde se radi na pripremi izložbenog prostora u Beogradu, kao i prodajnog punkta na beogradskom aerodromu.\nPrevious articleOPŠTINA POKRENULA POSTUPAK PREISPITIVANJA ODGOVORNOSTI IZVOĐAČA RADOVA NA GLAVNOJ ULICI U PRIGREVICI\nNext articleSto miliona dinara više za rešavanje stambenog pitanja porodica sa troje ili četvoro dece


U AIK banci iz medija čuli za novog gazdu\nOdlukom grčke vlade da problematični deo ATE banke banke dodeli Piraeus banci, automatski se promenio i najveći akcionar AIK banke i Srbiji, saznaje Blic.\nNaime, ATE banka je posedovala 20 odsto akcija AIK banke, koje su sada u vlasništvu Piraeus-a.\nNajčudnije je, međutim, to što je uprava AIK banke i promeni vlasničke strukture saznala preko medija, a da ih nijedan od učesnika u ovom procesu o tome nije zvanično obavestio.\nMada se u saopštenju Piraeus banke o preuzimanju nigde ne spominju druga tržišta izuzev grčkog, Blic nezvanično saznaje da je Piraeus banka ugovorom o preuzimanju zdravog ATE banke istovremeno preuzela i udeo u AIK banci.\nTo automatski znači i da je Piraeus banka dužna da podnese zahtev za ovim preuzimanjem kod NBS, jer je po Zakonu o bankama za svako preuzimanje udela većeg od pet odsto budući akcionar obavezan da dobije dozvolu NBS.\n- Piraeus banka još uvek nije podnela nikakav zahtev za preuzimanjem udela u AIK banci, a dužna je da to učini ukoliko namerava da postane budući akcionar bilo koje banke u Srbiji sa udelom koji je veći od pet odsto - kažu u NBS.\nU upravi Piraeus banke, međutim, nisu želeli da komentarišu kako se ovo preuzimanje odnosi na promenu vlasničke strukture AIK banke.


Pokrenut pilot projekat „Učionica kakvu želim“ - Moja učionica\nU saradnji sa Ministarstvom prosvete, nauke i tehnološkog razvoja, Republički sekretarijat za javne politike Vlade Republike Srbije (RSJP) pokrenuo je pilot projekat „Učionica kakvu želim“.\nCilj pilot projekta je razvoj preduzetničkog razmišljanja kod učenika od 1. do 4. razreda osnovne škole. Projekat se sprovodi u deset osnovnih škola na teritoriji grada Beograda.\nUčenici su kroz ovaj projekat osmislili izgled učionice kakvu žele, a onda su uz pomoć svojih učiteljica napravili i mali finansijski plan i izračunali koliko ta ideja košta.\nPotom su osmišljavali i male marketinške kampanje u formi videa, gde su objasnili zašto je njihova ideja važna, kako bi prikupili novac od potencijalnih donatora.\nKampanje koje su đaci osmislili zainteresovani će moći da vide na internet platformi „Donacije.rs“ od 7. do 20. juna 2021. godine, putem linka https://ucionica.donacije.rs/ucionica/.\nSvi koji podrže dečje ideje dobiće i neku od simboličnih, ali veoma maštovitih i originalnih nagrada, koju su pripremili učenici.\nNa kanalima RTS-a od jeseni biće emitovane edukativno-zabavne dečje emisije koje će prikazati ceo proces od ideje do realizacije ovog projekta.


Inicijativa Ne da(vi)mo Beograd: Dođite da dočekamo aktiviste Lokalnog fronta - Izazov\nInicijativa Ne da(vi)mo Beograd: Dođite da dočekamo aktiviste Lokalnog fronta\nNovi magazin 13. januara 2019. 17:00\nInicijativa Ne da(vi)mo Beograd pozvala je danas građane da dođu na jedan od punktova, koje će organizovati na pet lokacija u Beogradu, kako bi razgovarali i iskazali podršku aktivistima Lokalnog fronta na njihovoj ;poslednjoj deonici puta od Kraljeva.\nAktivisti Lokalnog fronta krenuli su peške na skup u Beogradu zakazan za 16. januar povodom godišnjice ubistva lidera Gradanske inicijative SDP Olivera Ivanovića.\n„Građani i građanke se mogu pridružiti u toku poslednje deonice ili na nekom od punktova koje ćemo organizovati iskazati svoju podršku u razgovoru sa ekipom Lokalnog fronta“, navela je Inicijativa Ne da(vi)mo Beograd.\nLokacije punktova su: Petlovo brdo – Borići, Vidikovac (kod OMV-a), Cerak Vinogradi, Ada Ciganlija i BIGZ.\n„Ne pristajući na činjenicu da u našoj zemlji političko delovanje može biti razlog za gubitak života i nasilje, a da je građanima ostavljeno jedino pokoravanje, iskazujući veliku ličnu hrabrost i upornost, Lokalni front je u znak protesta odlučio da na protest 16. januara u Beogradu, krene pešice iz Kraljeva“, navela je Inicijativa.\nTačno vreme prolaska kolone biće naknadno objavljivano, a sve vesti sa puta mogu se pratiti na stranici Lokalnog fronta.


Haris Smajić, 10/02/2021\nRusija ne odobrava pokušaje imenovanja novog visokog predstavnika u BiH, jer to nije u skladu sa stavom odbora Savjeta za sprovođenje mira (PIK) i planom o zatvaranju Kancelarije visokog predstavnika (OHR), rekao je ruski ambasador u Beogradu Aleksandar Bocan-Harčenko.\nBocan-Harčenko je rekao da ne vidi mogućnost za postizanje neophodnog konsenzusa u PIK-u o pitanju visokog predstavnika, te podsjeća da imenovanje visokog predstavnika nije moguće ni bez odluke i potvrde u Savjetu bezbjednosti UN.\nRuski ambasador je rekao da na dnevnom redu PIK-a, koji mora da se sastane po tom pitanju, treba da bude zatvaranje funkcije visokog predstavnika, a ne imenovanje novog.\nOn je ocijenio da bi imenovanje novog visokog predstavnika pokazalo da međunarodna zajednica potpuno mijenja svoj stav i da se vraća na ono što je bilo mnogo godina prije.\nBocan-Harčenko je istakao da je funkcija visokog predstavnika u BiH bila veoma važna na početku primjene Dejtonskog sporazuma, ali da to odavno pripada istoriji, jer je sada situacija apsolutno drugačija.\n“Funkcija visokog predstavnika apsolutno ne znači ništa i on nije u stanju da iskoristi bonska ovlašćenja u realnom životu, nema uticaja i niko ga ne uzima u obzir”, rekao je ruski ambasador za Tanjug.\nOn smatra da sadašnji trenutak zahtijeva predaju svih ovlaštenja entitetima u BiH i da je prihvatljiva prijateljska pomoć međunarodne zajednice, ali ni u kom slučaju nametanje i onemogućavanje BiH da bude samostalna zemlja.\nNa pitanje da li je Moskva konsultovana u vezi sa najavama da je kandidat za nasljednika Valentina Incka na mjestu visokog predstavnika njemački političar Kristijan Šmit, Bocan-Harčenko je rekao da je riječ o pokušaju da se “pravi politika koju Zapad smatra prihvatljivom”, ali da za Rusiju to nije prihvatljivo.\n“Ako oni (Njemačka) nude svog kandidata, vjerovatno smatraju da će on na najbolji način vršiti funkciju visokog predstavnika i da će biti više pritisaka u korist takozvane najbolje funkcionalnosti BiH, kako kažu na Zapadu. Ali, u stvari misle na centralizaciju BiH, a prije svega na oduzimanje punomoćja Republici Srpskoj”, rekao je ruski ambasador.\nOn je dodao da realnost pokazuje da je neuporedivo više otvorenih problema i manjka efikasnosti u Federaciji BiH i da Zapad više pažnje treba da posveti situaciji u tom entitetu i odgovori na zahtjeve hrvatskog naroda koji je nezadovoljan položajem u BiH.\nBocan-Harčenko je istakao da se stvara veoma teška situacija, ali gledajući sa strane da mu je teško da razumije šta bilo ko da je na mjestu visokog predstavnika, čak i sa političkim i državničkim iskustvom i ugledom, može da učini u realnom životu, a ne samo na papiru.\nTags\t#Aleksandar Bocan-Harčenko\t#OHR\t#visoki predstavnik\nOsumnjičeni za organizovani kriminal predati Tužilaštvu


BANJALUKA, Prosječne kalkulacije Republičkog zavoda za cijene pokazuje da bi s obzirom na povećanje cijene brašna cijena vekne hljeba od 600 grama proizvedenog od brašna tip 500 u septembru iznosila jednu KM, a od brašna tip 850 iznosila bi 0.90 KM, saopštilo je Ministarstvo trgovine i turizma RS.\nMinistarstvo trgovine i turizma RS i predstavnici pekarske industrije su, prema ranijem dogovoru, zadužili Zavod za cijene RS da sačini kalkulaciju cijene hljeba radi određivanja realne cijene.\nPredsjednik Odbora pekara RS Saša Trivić rekao je Srni da lokalne vlasti u RS nadležne za davanje saglasnosti na cijene hljeba čekaju viđenje i kalkulaciju Ministarstva trgovine i turizma RS.\n“Kalkulacija Republičkog zavoda za cijene nije ispravna i sigurno će u dobrom dijelu RS dovesti do određenih poremećaja i prestanka proizvodnje hljeba od brašna tipa 500 i 850, te će morati da proizvode neke druge vrste hljeba, jer njihova kalkulacija ne može da zadovolji današnju situaciju na tržištu hljeba, brašna i pšenice”, objasnio je Trivić.\nOn je naveo da će Odbor pekara RS sačekati do petka, 14. septembra, mišljenje opština, nakon čega će u ponedjeljak, 17. septembra donijeti definitivnu odluku, jer trenutna situacija ne odgovara stvarnom stanju.\nTrivić je podsjetio da Odbor pekara RS na sastanku održanom 6. septembra donio odluku da cijena vekne hljeba od 17. septembra iznosi 1.30 KM.\nGlavni tržišni inspektor RS Borka Surtov rekla je Srni da inspekcija prati eventualna samovoljna poskupljenja hljeba i istakla da do sada nije bilo slučajeva povećanja cijena i da opštine nisu dale saglasnost na poskupljenje.\n“U kontaktu smo sa opštinama, pratimo situaciju na terenu i za sada nema samovoljnih povećanja cijena hljeba”, rekla je Borka Surtov i dodala da će se pekari, koji podignu cijene bez opštinske saglasnosti, suočiti sa novčanim kaznama od 2.000 do 5.000 KM i 500 KM za odgovorno lice u pravnom licu.\nOna je podsjetila da su proizvođači hljeba, prema Uredbi o davanju saglasnosti na cijene proizvoda i usluga, obavezni obrazovati cijene hljeba uz saglasnost nadležnog organa u lokalnoj zajednici.\nBorka Surtov je dodala da se ova odredba odnosi samo na hljeb proizveden od brašna tipa 500 i tipa 850, dok za ostale vrste hljeba nije potrebna saglasnost opština.\nPrema podacima Republičkog zavoda za cijene, cijena hljeba od 400 grama u Federaciji BiH, u Kantonu Sarajevo iznosi 0.70 KM, a cijena vekne hljeba od 600 grama u Srbiji iznosi 29 dinara, odnosno 0.725 KM.


Ambasada Savezne Republike Njemačke Sarajevo - Vijeće za štampu dobija finansijsku pomoć\nVi ste ovdje Vijeće za štampu dobija finansijsku pomoć\nVijeće za štampu dobija finansijsku pomoć\nSliku povećati I ove godine Savezna Republika Njemačka nastavlja sa podrškom Vijeća za štampu Bosne i Hercegovine. Ambasadorica Knotz je 01.08.2013. godine sa Vijećem za štampu, koje zastupa Ljiljana Zurovac potpisala ugovor o podršci u visini od oko 78.200 KM. Ovim Savezna Republika Njemačka Vijeće za štampu podržava već šestu godinu za redom.\nBosna i Hercegovina je na nedavno objavljenom "svijetskom indeksu o slobodi medija" pala za deset mjesta i sada se nalazi na 68 mjestu. Ambasador Knotz je u svom govoru uz napomenu na ovaj korak unazad naglasila: "Ima prostora za poboljšanje: na strani medija za razvoj profesionalnosti - uključujući nastojanje za što većom objektivnošću - a na strani javnosti za razvoj senzibilnosti prema neprimjerenom\nili manipulativnom izvještavanju."\nOvogodišnja podrška će se između ostalog koristiti i za projekat "Samoregulacija medija - pravo na istinito i pošteno izvještavanje" Pri tome je cilj javnost informisati o pravu na istinito, sveobuhvatno i aktuelno informisanje koje odgovara izvještavanju prema etičko-novinarskim standardima.


Hapšenja u Zvorniku i u Srbiji zbog krijumčarenja migranata\n23/03/2021 23/03/2021 Mirsad Zulic\t0 Comments\thapsenja, krijumčarenje, migranti, sipa\nPripadnici SIPA-e, pod nadzorom Tužilaštva BiH, od jutros provode akciju na širem području Zvornika, gdje su uhapsili četiri osobe.\nAkcija je realizirana u saradnji sa partnerskim institucijama Srbije, a usmjerena je na procesuiranje osoba osumnjičenih za organizirano krijumčarenje ilegalnih migranata..\n– Istraga je realizirana u saradnji sa kolegama iz Srbije, a usmjerena je na otkrivanje i razbijanje organiziranih krijumčarskih lanaca, koji krijumčarenjem ilegalnih migranata, preko riječne granice na rijeci Drini, pa dalje preko teritorije Bosne i Hercegovine, ostvaruju veliku nezakonitu imovinsku korist, a istovremeno ugrožavaju sigurnosnu situaciju u BiH, prouzrokovanu prilivom ilegalnih migranata – saopćilo je Tužilaštvo.\nAktivnosti je na terenu realizirala SIPA, uz podršku MUP-a RS-a, OSA-e BiH i Službe za poslove sa strancima BiH.\nU toku su pretresi na više lokacija, a osumnjičeni će nakon kriminalističke obrade biti predati u nadležnost postupajuće tužiteljice Tužiteljstva Bosne i Hercegovine.\nOsumnjičeni se terete za krivično djelo organiziranje grupe ili udruženja za krijumčarenje migranata.\nIstovremeno je na području Republike Srbije uhapšeno pet pripadnika navedene grupe za krijumčarenje migranata među kojima je i osumnjičeni organizator.\nOva koordinirana međunarodna operativna akcija provedena je sa Službom za borbu protiv organizovanog kriminaliteta MUP-a Republike Srbije, pod pokroviteljstvom i uz potporu Policijskog Centra Jugoistočne Europe – SELEC centra, naveli su iz Tužilaštva.\n← Poskupjela većina osnovnih životnih namirnica\nNafta jeftinija nego prošle sedmice, ali u Federaciji BiH i dalje dižu cijene goriva →\nČlan Predsjedništva Bosne i Hercegovine Željko Komšić primio delegaciju Memorijalnog centra Srebrenica – Potočari\n19/12/2018 19/12/2018 Mirsad Zulic\t0\nVozači, iduće sedmice počinju velike gužve kod vulkanizera


Zato će prelepo dizajnirani i aktuelni proizvodi za 2020. godinu biti savršen poklon za sve mladence. Prefinjeni porcelan iz carske manufakture, lampe čuvenog danskog dizajna, umetničke slike akademskih slikara, nameštaj od punog drveta domaćih i stranih dizajnera i zanatlija sa posebnim handmade pečatom koji unosi otmenost u svaki enterijer. I još mnogo, mnogo toga očekuje vas u specijalnoj Enviro ponudi za mladence 2020.\nSavršen način da roditelji, familija i prijatelji obraduju svoje mladence, kao i da oni obraduju sami sebe. Zato odaberite svoj savršen poklon i omogućite da mladenačka čarolija da traje još dugo, dugo... ENVIRO, Bulevar kralja Aleksandra 17, Beograd. Tel. 011/3220540 Email: store@envirostore.net\nDizajn, Enterijer, Enviro, Salon nameštaja Enviro, Beograd, Mladenci, Poklon za mladence, Poklon za venčanje, Lampa, Porcelan, Slike, Umetničke slike, Ruski porcelan, Carski porcelan, Nameštaj od punog drveta, Komode, Šoljice za kafu, Šoljice za čaj, Tepisi, Gan tepisi


19 October 2016 na Vesti\nVranje – Organizovanjem protesta ispred fabrike obuće Geoks u Vranju koji će se zbiti u četvrtak ispred sedišta tog preduzeća, sindikat „Sloga“ najavljuje „vruću sindikalnu jesen“.\n„Konkretan razlog za protest ispred fabrike Geoks je solidarnost sa radnicama koje su dobile otkaz samo zato što su se pobunile protiv šikaniranja i mobinga koji sprovodi uprava italijanskog poslodavca.\nCilj nam je i ohrabrivanje zaposlenih, jer oni imaju zakonsko pravo na sindikalno udruživanje, protest i štrajk kada su im prava po bilo kom osnovu ugrožena. Spremamo i performans kojim ćemo simbolično ukazati sa čim se sve suočavaju radnici u Srbiji od strane bezdušnih poslodavaca koji u potpunosti uživaju podršku aktuelne Vlade na čelu sa Aleksandrom Vučićem“, kaže za Danas Željko Veselinović, predsednik „Sloge“.\n„Već se priča da nam poslovodstvo Geoksa neće dozvoliti da parkiramo vozila kojim ćemo doći u Vranje ispred fabrike jer je to navodno njeno vlasništvo. Nema veze, parkiraćemo negde drugde pa ćemo pešačiti do fabrike to nam nije nikakav problem. Inače, „Sloga“ ne organizuje ovaj i druge proteste koji će uslediti iz samoreklamerkskih razloga već zato što je položaj radnika u Srbiji postao nepodnošljiv a jedini način da se to promeni su protesti i štrajkovi. Upravo zbog toga smo uputili javni poziv svima onima koji osećaju nepravdu na svojoj koži da nam se sutra priključe u Vranju.\nSve sindikalne organizacije, radnici, nadničari, vlasnici malih porodičnih radnji, nezaposleni, penzioneri, studenti moći će da nam se pridruže i da njihovi predstavnici istupe i govore na skupu. Isto važi i za naše partnere iz levičarskih i omladinskih radnicima naklonjenih organizacija sa kojima sarađujemo“, objašnjava Veselinović. On ističe da nastup jedino neće biti dozvoljen predstavnicima političkih partija.\n„U poslednjih 15 godina se stalno najavljivalo kako će na jesen nezadovoljni radnici izaći na ulice i nikad od toga ništa nije bilo. „Sloga“ će preći sa reči na dela. Sledeći skup organizujemo već krajem ovog meseca u Priboju gde zaposleni i dalje vode ogorčenu borbu za opstanak FAP-a. Nakon toga idemo da protestujemo ispred fabrike Jure u Nišu ili Leskovcu gde radnike ponižavaju na razne načine.“, zaključuje Veselinović.


U SRBIJU NE MOŽE BILO KO DA UĐE\nU SRBIJU NE MOŽE BILO KO DA UĐE\nUkoliko stranci ne ispune ove uslove, vratićemo ih kući, a pre toga ćemo im zaviriti i u novčanike\nNavikli smo da strepimo kada ulazimo u neku stranu zemlju i da se pitamo da li ispunjavamo sve zahteve te države i da li ćemo moći lagano da pređemo granicu, ili će da nas vrate sa nje. Ono što malo ko zna je da i naša zemlja ima niz zahteva prema strancima koji ulaze u nju, a zbog kojih može da im bude zabranjen ulazak u Srbiju.\nVerovali ili ne, i strancima će biti odbijen ulazak u Srbiju ako nemaju kod sebe dovoljno sredstava za izdržavanje za vreme boravka našoj zemlji. Svako ko ulazi u našu državu mora da ima 50 evra po danu planiranog boravka.\n- Stranac može dokazati da poseduje ova sredstva gotovinom u odgovarajućem iznosu, sli i važećim sredstvima bezgotovinskog plaćanja - putničkim čekovima, kreditnim karticama, vaučerima i slično - stoji u Uredbi Vlade.\nDrugi razlog za vraćanje sa granice je neposedovanje potvrde o vakcinisanju za putnike koji dolaze sa područja zahvaćenog epidemijom zaraznih bolesti.\nStrancu će se odbiti ulazak u Srbiju ako organ nadležan za zaštitu bezbednosti utvrdi da bi ulazak i boravak stranca ugrozio bezbednost Srbije i njenih građana. Tako će sa granice biti vraćen svako ko učestvuje ili je član organizacije čiji su ciljevi zabranjeni Ustavom i zakonima Srbije, ko pripada organizaciji koja se bavi protivzakonitom subverzivnom delatnošću uperenom protiv interesa Srbije.\nGranična policija neće pustiti dalje ni onoga ko učestvuje u aktivnostima zagovaranja, podsticanja, planiranja, pripremanja, finansiranja, podržavanja ili izvršavanja terorističkih akata, kao ni članove paravojnih udruženja.\nTakođe, strancu će se odbiti ulazak u Srbiju ako se tokom granične provere utvrdi da postoji opravdana sumnja da boravak neće koristiti u nameravanu svrhu koju je prijavio prilikom ulaska, ako tu svrhu menja, ako je uopšte nema ili ako nema povratnu avionsku kartu, plaćenu rezervaciju hotela, ili pozivno, odnosno garantno, pismo.\nPodatak da strancu treba odbiti ulazak u zemlju unosi se u elektronsku evidenciju stranaca.


Udruženje za bezbednost i zdravlje na radu Srbije » Radno mesto dala samohranoj majci\n/ NOVOSTI / Radno mesto dala samohranoj majci\nRadno mesto dala samohranoj majci\nubzrs on 13/02/2013 - 1:42 pm in NOVOSTI\n[dropcap]V[/dropcap]inkovici — Radnica vinkovačke fabrike Unidal postala je heroj u Hrvatskoj jer je svoje radno mestu ustupila samohranoj majci dvoje dece, piše hrvatski Glas Slavonije.\nNaime, ova fabrika koja zapošljava 130 radnika je zbog krize donela odluku da se otpusti troje zaposlenih. Među njima se našla i samohrana majka dvoje dece kojoj je ovaj prihod bio jedini izvor prihoda.\nDrago Osrečki, direktor Unidala, sazvao je sastanak kako bi se odlučilo ko će dobiti otkaz. Predloženo je da to budu tri osobe koje su poslenje zaposlene u fabrici a među njima je bila i samohrana majka.\nKada je to čula mlada Vinkovčanka odlučila je da ona da otkaz umesto samohrane majke.\n“Kako sam još uvijek slobodna i bez obveza te živim kod roditelja, mogu li ja svoje radno mesto prepustiti svojoj koleginici? Želim svoje radno mesto da dam svoj kolegici, ali uz garanciju da će to mesto biti samo za nju“, rekla je direktoru.\nKako piše Glas Slavonije posle tog istupa mnogi su zaplakali a direktor Osrečki je spuštene glave i očiju punih suza rekao da je to moguće.\nNitko nije mogao verovati da će ona tako nešto zaista i učiniti, ali kako je posle objasnila, lakše će se snaći od koleginice koja uz decu ima i kreditne obaveze.\nPosao Radno mesto tržište rada zaposlenje\nTrujemo se, ali po zakonu\n14/02/2013 - 9:59 am\n13/02/2013 - 10:28 am


Ko kontroliše poslodavce kod kojih se visokoškolci stručno osposobljavaju?\nKURPEJOVIĆ NAJAVILA NOVINE, ALI NE U ZAKONU\nIvana Bojović, koja je završila Fakultet političkih nauka u Podgorici, početkom ove godine međutim, javnost je upoznala sa drugačijim iskustvom. "Mislila sam da po srijedi neka šala, jer sam se na ovaj program prijavila kako bih radila u struci što sigurno ne podrazumijeva prodavanje maski i punjača za mobilne telefone", kazala je Bojović\nfpnn_1, Foto: Z. ĐURIĆ\n18.10.2017. 17:28h Ažurirano: 18.10.2017. 17:28h\nKroz program stručnog osposobljavanja u prethodnih pet godina prošlo je 15.000 visokoškolaca.\nPodaci Ministarstva prosvjete pokazuju da je više od 48 odsto nastavilo da radi na istom ili nekom drugom mjestu, a da bi čak 95 odsto preporučilo kolegama da učestvuju u devetomjesečnoj praksi.\n"Baš sam zadovoljan, mislim da sam dosta naučio", kazao je Pavić Raspopović, učesnik u programu.\nIvana Bojović, koja je završila Fakultet političkih nauka u Podgorici, početkom ove godine međutim, javnost je upoznala sa drugačijim iskustvom.\n"Mislila sam da po srijedi neka šala, jer sam se na ovaj program prijavila kako bih radila u struci što sigurno ne podrazumijeva prodavanje maski i punjača za mobilne telefone", kazala je Bojović.\nOvaj slučaj pokrenuo je brojna pitanja – ko su poslodavci kod kojih se visokoškolci stručno osposobljavaju, ko ih kontroliše, te da li zaista mladi ljudi na radnim mjestima koja sami biraju nešto i nauče.\nZbog svih manjkavosti i zloupotreba tokom prethodnih pet godina nevladin sektor dva puta je inicirao izmjene zakona o stručnom osposobljavanju do čega nije došlo.\nTakvo obećanje javno je dala i pomoćnica ministra prosvjete Mubera Kurpejović početkom ove godine.\n"Sljedeća generacija će ući u program po izmijenjenom zakonu. Izmjene će podrazumijevati oštriju kaznenu politiku za poslodavce, kriterijume, postojaće mehanizmi kojima će se otkloniti zloupotrebe o kojima smo govorili večeras", kazala je Kurpejović.\nKuprejović danas ponovo najavljuje novine ali ne u zakonu.\n"Ono što jeste novina jeste da će biti pojačan kontrole samog programa stručnog osposobljavanja u smislu da li svi korisnici imaju svog mentora i da li se taj program realizuje na način na koji bi trebalo", kazala je Kurpejović.\nOni koji su završili osnovne studije od danas mogu birati poslodavce,a dok traju prijave u svakom trenutku mogu provjeriti kako se rangiraju kod određenog poslodavca i u skladu sa tim promijeniti neki od sedam odabranih poslova.\nProgram počinje 15.januara naredne godine a država je do sada za stručno osposobljavanje izdvojila preko 30 miliona eura.\nstručno osposobljavanje visokoškolacaMubera KurpejovićMinistarstvo prosvjete


Sergej Železnjak: Rusija zabrinuta zbog jačanja NATO na Balkanu – Zavera\nSergej Železnjak: Rusija zabrinuta zbog jačanja NATO na Balkanu\nZTP 15. juna 2016.\t0 Komentara\n„Rusija će verovatno biti prinuđena da preispita niz sporazuma sa Srbijom, ukoliko se Beograd duboko integriše u EU“, izjavio je visoki funkcioner vladajuće Jedinstvene Rusije Sergej Železnjak.\n„Nama je potpuno jasno da ćemo pri dubokoj integraciji srpskih partnera u EU, najverovatnije biti primorani da preispitamo niz sporazuma između naših zemalja, kako bi zaštitili svoje ekonomske interese“, rekao je Železnjak u on-lajn intervjuu objavljenom na sajtu Jedinstvene Rusije.\nŽeleznjak, koji je i potpredsednik Državne dume rekao je da „Rusiju veoma brine pokušaj NATO-a da ojača svoje pozicije na Balkanu, uključujući i u bratskoj Srbiji“.\n„U Crnoj Gori jasno vidimo do kakvog dubokog društvenog raskola dovodi stremljenje da se ta zemlja uvuče po svaku cenu u Alijansu, uprkos volji sopstvenog naroda“, rekao je on.\nŽeleznjak je naveo da zato Rusija podržava napore Beograda u očuvanju vojne neutralnosti i da će i dalje sprovoditi takvu politiku „kao važan deo prijateljskih rusko-srpskih odnosa“.\n„Najvažnije je da puteve i metode daljeg jačanja neutralnosti, uključujući i ideju fiksiranja te činjenice u Ustavu, kao dugoročnu garanciju neulaska Srbije u NATO, odrede srpske političke snage bez pritiska spolja“, dodao je.\nGovoreći o ulasku Srbije u EU, on je napomenuo je da su integracije i pitanja spoljne politike pitanje stvar samih država, uz uzimanje u obzir mišljenja građana.\nPrema njegovim rečima, glavni i apsolutno neprihvatljiv uslov EU za ulazak Srbije je priznavanje nezavinosti Kosova.\n„Partija JR se u poslednje vreme čvrsto pridržava politike pružanja podrške našim srpskim partnerima, kako vladajućoj partiji, tako i opozicionim snagama u sprovođenju nezavisnog kursa u interesu građana“, rekao je Železnjak.\n(Beta, foto: Duma/Tass)


Predsjednik Skupštine primio šeficu Misije OEBS-a u Crnoj Gori\nutorak, 06 novembar 2018 14:14\nPredsjednik Skupštine Crne Gore Ivan Brajović primio je danas delegaciju Misije OEBS-a u Crnoj Gori na čelu sa šeficom, ambasadorkom Mariz Davije, sa kojom je razgovarao o predstojećim aktivnostima Odbora za dalju reformu izbornog i drugog zakonodavstva, kao i drugim temama od interesa za rad Skupštine.\nNa primjeru formiranja Odbora, predsjednik Brajović je akcentovao aktivan i konstruktivan odnos poslaničkih klubova parlamentarnih stranaka sa zajedničkim ciljem dodatnog jačanja povjerenja građana u izborni proces, čime je Skupština još jednom pokazala političku zrelost. Razmatranje i implementacija preporuka OEBS/ODIHR dobijenih nakon parlamentarnih i predsjedničkih izbora, biće jedan od najvažnijih zadataka u radu Odbora, istakao je predsjednik Skupštine.\nŠefica Misije OEBS-a je pozdravila formiranje Odbora, uz učešće vladajuće većine i opozicije, kao i nevladinog sektora i akademske zajednice. Ambasadorka Davije je ponudila ekspertsku pomoć OEBS-a kako u dijelu zakonodavstva kojim će se baviti Odbor, tako i jačanju kapaciteta skupštinske službe kao podrške radu poslanika.\nPredsjednik Brajović je još jednom izrazio zadovoljstvo odličnom saradnjom Skupštine Crne Gore sa OEBS-om i Misijom u Crnoj Gori, kao i PS OEBS-a, njihovim pouzdanim i konstruktivnim partnerstvom u procesima od značaja za demokratske reforme u našoj zemlji.


Vučić obišao radove na Koridoru 11 - Televizija Kopernikus TV K::CN\n21/08/2017 | Beograd, Info, Srbija\nPredsednik Srbije, Aleksnadra Vučić, obišao je deonicu Koridora 11 od Surčina do Obrenovca, na kojoj se gradi i novi most preko Kolubare i Save. Zajendički je cilj da se projekti rade brže i efikasnije, poručio je Vučić, i dodao da će Srbija i Kina nastaviti uspešnu saradnju i razvijati još bolje odnose na svim nivoima, a prijateljstvo ove dve zemlje okarakterisao je kao „čelično“.\nObilazeći radove na Koridoru 11, predsednik Srbije, Aleksandar Vučić, je rekao da se ovoliko nije gradilo od Drugog Svetskog rata, i da samo u Beogradu ima više od 500 aktivnih gradilišta. Prijateljstvo sa Kinom se ne može srušiti, iako će mnogi pokušati da ga pokvare, rekao je Vučić, i dodao da sa partnerima i prijateljima iz Kine počnu da se realizuju radovi, čak i pre nego što je sve dogovoreno, zbog poverenja u Srbiju i zato što ispunjavamo sve dogovoreno.\nMinistarka građevinarstva, saobraćaja i infrastrukture, Zorana Mihajlović, je istakla da se na ovom gradilištu gradi od 4 ujutru do 7 uveče, i da se svakodnevno može videti napredak. Ovo je važna deonica za Srbiju i ovaj region, istakla je Mihajlović.\nCela deonica bi trebalo da bude završena do kraja 2019. godine, rok je 32 meseca, a radove izvodi kineska kompšanija, zajendo sa domaćim podizvođačima. Ukupna cena izgradnje autoputa Surčin- Obrenovac je 208 miliona evra, uključujući i most preko Save i Kolubare. Inače, predcviđena je izgradnja autoputa u punom profilu, sa četiri vozne i dve zaustavne trake. Projekat uključuje izgradnju mosta preko Save i ušća reke Kolubare, nadvožnjaka preko železničke pruge Ostružnica- Batajnica, kao i dve petlje- Surčin i Obrenovac.


Dodik ne može da vjeruje da je Snježana Jokić iz SNSD-a prešla u PDP - Klix.ba\nDodik ne može da vjeruje da je Snježana Jokić iz SNSD-a prešla u PDP\n10.9.2014. u 16:11\nPredsjednik Saveza nezavisnih socijaldemokrata (SNSD) Milorad Dodik tvrdi da ne može da vjeruje da je Snježana Jokić nakon, kako je naveo, toliko pažnje "koju joj je pružio SNSD u nekoliko poslaničkih mandata“, prešla u Partiju demokratskog progresa (PDP).\n"Ako je to ogroman uspjeh PDP-a onda im zaista čestitam", rekao je Dodik u izjavi novinarima u Banjoj Luci.\nPoslanica iz redova vladajućeg SNSD-a Snježana Jokić potvrdila je danas na pres-konferenciji da je sada članica PDP-a.\n"Moja podrška PDP-u nije zbog predstojećih izbora nego iz drugih razloga. Ja nisam, kako je to u političkom žargonu rečeno, promijenila stranku nego sam zadržala isti kurs sa istim idejama i ciljevima kao prije osam godina kada sam postala poslanik u Narodnoj skupštini RS. Najbliži program takvom mom opredjeljenju je program PDP-a. Upravo zbog toga sam pristupila toj partiji i kroz rad u njoj želim dati svoj doprinos razvoju RS", objasnila je Jokić.\nOna je dodala da se bliži kraj njenog mandata kao narodnog poslanika SNSD-a u Narodnoj skupštini RS, te da je posao željela obaviti do kraja, što je glavni razlog zašto nije pristupila PDP-u ranije.\n"Moje opredjeljenje i rad uvijek su bili u interesu razvoja RS kao stabilne pravne tvorevine. Smatram veoma važnim transparentan i javan rad svih institucija bez ozira ko je na vlasti i očuvanje resursa za buduće generacije", kazala je Snježana Jokić.


Vučić sa Pahorom i Pendarovskim na Regionalnom forumu mladih lidera VIDEO\nIzvor: B92, 23.Nov.2019, 11:41\nPredsednik Vučić sa predsednicima S. Makedonije Stevom Pendarovskim i Slovenije Borutom Pahorom učestvuje na 4. Regionalnom forumu mladih lidera u Novom Sadu.\nForum je okupio blizu 200 mladih duštveno angažovanih ljudi sa prostora Zapadnog Balkana.\nTrodnevni Forum počeo je u petak i traje do nedelje, 24. novembra.\nSkup se održava u organizaciji >> Pročitaj celu vest na sajtu B92 << Evropskog pokreta u Srbiji-lokalno veće Novi Sad i Beogradskog fonda za političku izuzetnost, a uz podršku Pokrajinske vlade, Grada Novog Sada, Saveta za regionalnu saradnju, Regionalne kancelarije za omladinsku saradnju, Poljskog predsedavanja Berlinskim procesom i Nemačke organizacije za medjunarodnu saradnju (GIZ).\nDodao je da oni predstavljaju različite delove društva koji se medjusobno čuju i razumeju, ali su neretko zarobljeni u identičnim problemima i izazovima sa kojima se sva balkanska društva danas suočavaju.\n"S obzirom na to da je budućnost ovog prostora u što čvršćoj regionalnoj saradnji, verujem da nosioci te saradnje mogu biti mladi ljudi - učesnici našeg Foruma", kazao je Simurdić.\n"Ovogodišnji Forum pokazuje da smo uspeli, pre svega zahvaljujući lokalnom veću Evropskog pokreta Srbija, da opet okupimo pamet, snagu i volju Zapadnog Balkana, odnosno mlade ljude koji imaju ideje, viziju i energiju. Ostaje pitanje šta učiniti da ih ohrabrimo da ostanu u Srbiji ili u drugim zemljama iz kojih dolaze", rekla je ona.\nSrbijaDanas.com: Vučić nakon Regionalnog foruma: "Krušik" je nameštaljka, a Đilas i Tepić kriju dokumente (VIDEO)\nMladi u regionu nemaju vremena za čekanje\nPredsednik Aleksandar Vučić poručio je da mladi u Srbiji i regionu nemaju vremena za čekanje i da će, uprkos mogućim tenzijama i političkim nerazumevanjima među državama Zapadnog Balkana, taj deo Evrope ekonomski ubrzano napredovati, što bi trebalo iskoristiti kako bi se mladima obezbedila...


PRIZNANJA ZA LIČNOSTI GODINE: Čitaoci glasali i izabrali – Zrenjanin\n04/06/2021 14/06/2021 List Zrenjanin\nU devetoj po redu akciji izbora za Ličnost godine, na adresu lista „Zrenjanin” pristiglo je 3.650 glasačkih kupona Čitaoci su i ovog puta pokazali da vrednuju rad i zalaganje pojedinaca koji su zadužili grad i region u potekloj godini prepunoj izazova.\nNa svečanosti održanoj danas, u Narodnom pozorištu „Toša Jovanović“ laureatima su dodeljena priznanja. Zrenjaninci su do sada birali ličnosti u osam oblasti – politika, privreda, poljoprivreda, mediji, kultura, prosveta, medicina i humanitarni rad.\nDirektor NIP Zrenjanin i glavni i odgovorni urednik lista „Zrenjanin“ Dalibor Bubnjević je u svom obraćanju naglasio da su odluke, isključivo, doneli čitaoci, i da su one potvrda rada i truda laureata.\nPrema njegovim rečima dobitnici su svojim radom u oblastima svoja imena upisali u anale lokalne istorije.\nU ime nagrađenih obratio se gradonačelnik Simo Salapura, ličnost godine u oblasti politike, koji se zahvalio čitaocima i rekao da su podrška, ali i sud i oštra kritika „vetar u leđa“ nagrađenima da budu još bolji.\nNa drugom mestu kada je reč o politici je Aleksandar Starčević, a treći je Dragan Gudžev, član Gradskog veća. Zlatko Mrkšić iz „Mrkšićevih salaša“ izabran je za ličnost godine u oblasti privrede. Drugi je Steva Kočalka, vlasnik „Valora“, a treći Slaviša Materić, vlasnik Auto-centra „Optima“.\nU oblasti poljoprivrede ličnost godine je Slavko Vukov, na drugom mestu je Kristina Salapura, direktorka Poljoprivredne stručne službe, a na trećem Jožef i Katica Bakoš. Tanja Krunić, novinarka dopisništva Radio televizije Vojvodine u Zrenjaninu, osvojila je prvo mesto u kategoriji medija, drugo mesto pripalo je Branislavu Prokiću iz dopisništva Radio televizije Srbije, dok se na trećem mestu našla Ana Marinkov, novinarka „Santosa“ i urednica emisije „Agročas“. Poznata lokalna spisateljica Biljana Dimitrijević Martinov je ličnost u oblasti kulture, druga je bibliotekarka Gradske narodne biblioteke Nataša Stoiljskovski a treća je istoričarka umetnosti, kustoskinja Narodnog muzeja Olivera Skoko. Senka Jankov, profesorka sociologije u Zrenjaninskoj gimnaziji, izabrana je za ličnost godine u prosveti. Na drugom mestu je Marija Mioković, direktorka u Osnovnoj školi „Petar Petrović Njegoš“, dok je na trećem mestu učiteljica u OŠ „Žarko Zrenjanin” Ivana Bošnjak Bošnjak. U kategoriji medicine najviše glasova dobila je specijalista radiolog dr Dragica Toljaga. Na drugom mestu je Andrijana Santovac, glavna sestra u Opštoj bolnici „Đorđe Joanović“ i na trećem dr Aleksandar Ognjenović, specijalista opšte hirurgije. U oblasti humanitarnog rada najviše glasova dobila je sekretarka Crvenog krsta Aleksandra Tanasijević. Na drugom mestu je Udruženje „Stop kafileriji” (sada ZRAK- zrenjaninska akcija), dok je treće mesto pripalo Fejsbuk grupi „Obrok za porodicu“.\n← ODRŽAN TRADICIONALNI PLES ZRENJANINSKIH MATURANATA: Gradske manifestacije i osmesi se vraćaju na Trg slobode\nSTUDENTI NA MEĐUNARODNOM NAUČNOM SKUPU: „Kovid 19 – izazovi i posledice” →


FABRIANO PAPIR COPY A4/80gr NEON VIOLETTA 500L - Idealno.rs\nPočetna / Kancelarija i škola / Papir i papirna konfekcija / Papir / FABRIANO PAPIR COPY A4/80gr NEON VIOLETTA 500L\nFABRIANO PAPIR COPY A4/80gr NEON VIOLETTA 500L\nFotokopir papir A4 80gr Copy 2 500L, Fabriano\nFOTOKOPIR PAPIR A4 80GR FABRIANO COPY 2 500L/1\nZa ovaj proizvod trenutno nema ponude. Poslednja je bila dostupna 11. 11. 2019 po ceni 900,00 DIN u internetknjizara\nIdealno.rs je vodeći portal za upoređivanje cena u Srbiji, koji omogućava potrošačima da kupuju pametno. Uporedi ponude prodavnica za FABRIANO PAPIR COPY A4/80gr NEON VIOLETTA 500L i izberi najbolju. Papir iz kategorije Papir i papirna konfekcija je najbolja kupovina, ukoliko želiš kvalitetan proizvod po najboljoj ceni.\nPročitaj opis proizvoda FABRIANO PAPIR COPY A4/80gr NEON VIOLETTA 500L i vidi da li ti odgovara ili pogledaj druge proizvode brenda FABRIANO. Opis i tehnički podaci proizvoda FABRIANO PAPIR COPY A4/80gr NEON VIOLETTA 500L se mogu razlikovati od onih u internet prodavnici u kojoj obavljaš kupovinu. FABRIANO PAPIR COPY A4/80gr NEON VIOLETTA 500L je dostupan u prodavnici po ceni, koja je navedena pored svakog prodavca u meniju "Prodavnice".\nGarantne uslove za FABRIANO PAPIR COPY A4/80gr NEON VIOLETTA 500L proveri u prodavnici u kojoj nameravaš da obaviš kupovinu. Slika za FABRIANO PAPIR COPY A4/80gr NEON VIOLETTA 500L je simbolična, zato se pre kupovine u prodavnici uveri da je proizvod isti.


Agencija za energetiku će određivati cenu struje\nNovi Zakon o energetici biće na jesen pred poslanicima u Skupštini Srbije. Novu cenu struje u Srbiji, gotovo sigurno, odrediće Agencija za energetiku. Poskupljenje električne energije neće uslediti pre sledeće godine. A novi Zakon o energetici, koji predviđa da konačnu reč o ceni struje za domaćinstva i male kupce daje Agencija, biće na jesen pred poslanicima u Skupštini Srbije.\nOdržana konferencija o upravljanju internetom\nU Beogradu je 30. i 31. maja održana četvrta konferencija „Evropski dijalog o upravljanju Internetom“ - EuroDIG 2011. Konferenciju EuroDIG 2011 otvorili su predsednik Vlade Republike Srbije, Mirko Cvetković, i državna sekretarka za Digitalnu agendu, Jasna Matić\nFrancuzi žele da grade metro\nFrancuska kompanija "Alstom" zainteresovana za izgradnju metroa u Beogradu. Francuska i Italija mogle bi da Srbiji daju kredite povoljnije od onih kod međunarodnih banaka, poručuju iz te kompanije.\nHP danas predstavlja novi softverski paket za aktiviranje, merenje i poboljšavanje performansi IT okruženja koje obuhvata najširi izbor postojećih tehnoloških investicija i sredstava.\nStrana 467 od 498


Čitajte na ćirilici i latinici: Republika Srpska novom presudom dokazala da nije kao Bosna - 24.11.2021, Sputnik Srbija\nČitajte na ćirilici i latinici: Republika Srpska novom presudom dokazala da nije kao Bosna\nHrvati i Bošnjaci će posle proglašenja neustavnim pojedinih odredbi Zakona o zaštiti ćirilice svoje kulturne manifestacije moći da realizuju na latiničnom pismu... 24.11.2021, Sputnik Srbija\nĆirilica je u Federaciji, a da to nije regulisano nijednim zakonskim ili podzakonskim aktom, postala raritet koji još, i to krišom, neguju isključivo oni smeliji predstavnici srpskog naroda. U Banjaluci drugačije stoje stvari.Odlukom Ustavnog suda RS koji je uvažio apelaciju Vijeća naroda i proglasio neustavnim delove Zakona o zaštiti, očuvanju i upotrebi jezika srpskog naroda i ćiriličnog pisma, koji bi po mišljenju Bošnjaka i Hrvata mogli da se tumače kao osporavanje njihovog prava na čuvanje vitalnih nacionalnih interesa i kulturnog nasleđa na teritoriji Republike, latinica će biti odobrena.Koje delove Zakona je Ustavni sud RS proglasio neustavnim, na osnovu kojih odredbi, te da li je moguće očekivati da recipročno, a na zahtev Srba, u perspektivi postupi i Ustavni sud BiH, razgovaramo sa pravnikom Milanom Tegeltijom, savetnikom srpskog člana Predsedništva BiH, i profesorom političkih nauka Srđanom Perišićem.Odluka kao rezultat intervencija OHR-aOva odluka Ustavnog Suda RS, objašnjava Milan Tegeltija, direktna je posledica nametanja odluka OHR-a i visokog predstavnika.Nezavisni sudovi u RSKao na važnu činjenicu, on ukazuje na stav RS, koja je pokazala da je pravna država u kojoj postoji vladavina prava i u kojoj su sudovi, posebno Ustavni sud, nezavisni u donošenju svojih odluka, za razliku od Ustavnog suda BiH, čije su sve odluke politički motivisane i instruisane.Podsetimo da je iz Ustavnog suda saopšteno da se navedenim zakonom, kada je reč o kulturnim i drugim manifestacijama koje se finansiraju ili sufinansiraju iz javnih sredstava, favorizuje ćirilica u odnosu na latinicu, te da s obzirom na to da konstitutivni hrvatski i bošnjački narod nacionalni identitet ne povezuju sa ćiriličkim pismom, ovakvo propisivanje znači i uskraćivanje slobode u izboru načina ispoljavanja ove identitetske odrednice.Zakonodavac je, izneo je mišljenje Ustavni sud RS, postupio suprotno obavezi da na Ustavom utvrđen način pod jednakim uslovima obezbedi garancije očuvanja nacionalnog identiteta pripadnika svih konstitutivnih naroda.Progon ćirilice u Federaciji trajeSrđan Perišić smatra da predložene izmene neće ništa bitno promeniti u karakteru zakona, jer će svi ostali delovi zakona koji se odnose na čuvanje i negovanje jezika i pisma ostati netaknuti.„Ovim je RS samo pokazala da ni na ovaj niti bilo koji drugi način ona ne osporava pravo drugih naroda na čuvanje kulturnih identiteta. S druge strane, političko Sarajevo ne razmišlja u pravcu da bi trebalo poštovati kulturni identitet Srba, te u Federaciji ćirilice nema nigde, a Srbi svoje kulturne organizacije koje deluju na prostoru Federacije i Sarajeva krijući označavaju svojim pismom.“On podseća da su u delu Federacije ćirilični natpisi koji se nalaze na saobraćajnim znacima uništeni i prekriženi, te da je ćirilica izbačena iz administracije i javnog prostora.„Uvažavanje“ srpskog identiteta u Federaciji?Na pitanje ukoliko bi na adresu Ustavnog suda BiH stigla apelacija slične sadržine, ali potpisana predstavnicima Srba, da li bi odgovor bio približan onome koji smo čuli iz Ustavnog suda RS, Tegeltija kaže da je to nemoguće.U Sarajevu se, smatra naš sagovornik, ne može očekivati nikakav razum, bilo kakvo ustavno i zakonito ponašanje, na šta ukazuje iskustvo, a ne neka slobodna procena.A iskustvo govori, slažu se sagovornici Sputnjika, da kad god su bili u pitanju interesi RS i prava srpskog naroda, sve odluke institucija BiH, posebno Ustavnog suda BiH, bile su na štetu RS.\nćirilica, republika srpska (rs), ustavni sud, latinica, region – politika, bosna i hercegovina (bih), analize i mišljenja\n22:30 24.11.2021 (Osveženo: 15:09 25.11.2021)\nHrvati i Bošnjaci će posle proglašenja neustavnim pojedinih odredbi Zakona o zaštiti ćirilice svoje kulturne manifestacije moći da realizuju na latiničnom pismu. Iako je odluka posledica nedejtonskog intervenisanja visokog predstavnika u najviši pravni akt ove zemlje, RS je pokazala da u njoj postoji vladavina prava, kažu sagovornici Sputnjika.\nĆirilica je u Federaciji, a da to nije regulisano nijednim zakonskim ili podzakonskim aktom, postala raritet koji još, i to krišom, neguju isključivo oni smeliji predstavnici srpskog naroda. U Banjaluci drugačije stoje stvari.\nOdlukom Ustavnog suda RS koji je uvažio apelaciju Vijeća naroda i proglasio neustavnim delove Zakona o zaštiti, očuvanju i upotrebi jezika srpskog naroda i ćiriličnog pisma, koji bi po mišljenju Bošnjaka i Hrvata mogli da se tumače kao osporavanje njihovog prava na čuvanje vitalnih nacionalnih interesa i kulturnog nasleđa na teritoriji Republike, latinica će biti odobrena.\nKoje delove Zakona je Ustavni sud RS proglasio neustavnim, na osnovu kojih odredbi, te da li je moguće očekivati da recipročno, a na zahtev Srba, u perspektivi postupi i Ustavni sud BiH, razgovaramo sa pravnikom Milanom Tegeltijom, savetnikom srpskog člana Predsedništva BiH, i profesorom političkih nauka Srđanom Perišićem.\nOdluka kao rezultat intervencija OHR-a\nOva odluka Ustavnog Suda RS, objašnjava Milan Tegeltija, direktna je posledica nametanja odluka OHR-a i visokog predstavnika.\n„Prvo je uvedena konstitutivnost naroda u Ustav RS koja nije postojala u Dejtonskom mirovnom sporazumu. Drugo, uvedeno je Veće naroda u Narodnu skupštinu RS, što je takođe posledica izmena Ustava. Da tih nasilnih izmena Ustava nije bilo, koje su donete eksplicitnom odlukom visokih predstavnika, do današnje situacije mi ne bismo mogli da dođemo“, kaže Tegeltija, ograđujući se da on kao legalista, bez obzira na izneti sud, poštuje svaku odluku Ustavnog suda.\nNezavisni sudovi u RS\nKao na važnu činjenicu, on ukazuje na stav RS, koja je pokazala da je pravna država u kojoj postoji vladavina prava i u kojoj su sudovi, posebno Ustavni sud, nezavisni u donošenju svojih odluka, za razliku od Ustavnog suda BiH, čije su sve odluke politički motivisane i instruisane.\nPodsetimo da je iz Ustavnog suda saopšteno da se navedenim zakonom, kada je reč o kulturnim i drugim manifestacijama koje se finansiraju ili sufinansiraju iz javnih sredstava, favorizuje ćirilica u odnosu na latinicu, te da s obzirom na to da konstitutivni hrvatski i bošnjački narod nacionalni identitet ne povezuju sa ćiriličkim pismom, ovakvo propisivanje znači i uskraćivanje slobode u izboru načina ispoljavanja ove identitetske odrednice.\nZakonodavac je, izneo je mišljenje Ustavni sud RS, postupio suprotno obavezi da na Ustavom utvrđen način pod jednakim uslovima obezbedi garancije očuvanja nacionalnog identiteta pripadnika svih konstitutivnih naroda.\nProgon ćirilice u Federaciji traje\nSrđan Perišić smatra da predložene izmene neće ništa bitno promeniti u karakteru zakona, jer će svi ostali delovi zakona koji se odnose na čuvanje i negovanje jezika i pisma ostati netaknuti.\n„Ovim je RS samo pokazala da ni na ovaj niti bilo koji drugi način ona ne osporava pravo drugih naroda na čuvanje kulturnih identiteta. S druge strane, političko Sarajevo ne razmišlja u pravcu da bi trebalo poštovati kulturni identitet Srba, te u Federaciji ćirilice nema nigde, a Srbi svoje kulturne organizacije koje deluju na prostoru Federacije i Sarajeva krijući označavaju svojim pismom.“\nOn podseća da su u delu Federacije ćirilični natpisi koji se nalaze na saobraćajnim znacima uništeni i prekriženi, te da je ćirilica izbačena iz administracije i javnog prostora.\n„Ako pošaljete pismo na ćirilici na neku od adresa u Federaciji BiH, to pismo neće stići, a u bankama će odbiti da prime uplatnice, popunjene ovim pismom. Ćirilica je u Federaciji proterana, što je regulisano nekim nepisanim pravilima.“\n„Uvažavanje“ srpskog identiteta u Federaciji?\nNa pitanje ukoliko bi na adresu Ustavnog suda BiH stigla apelacija slične sadržine, ali potpisana predstavnicima Srba, da li bi odgovor bio približan onome koji smo čuli iz Ustavnog suda RS, Tegeltija kaže da je to nemoguće.\n„Ova odluka Ustavnog suda RS doneta je bez obzira što je zakon usvojio Parlament Narodne skupštine RS. Tako nešto teško je zamisliti u Ustavnom sudu BiH, kada su u pitanju interesi i ugrožena prava srpskog naroda. Ustavni sud BiH je politički instruisan i ima svrhu i nameru koja se ogleda u centralizaciji i unitarizaciji BiH. Sve odluke koje se odnose na ustavna pitanja usvaja većina u Sudu, koji čine tri stranca i dva Bošnjaka. To je rezultat nasilnih intervencija i pokušaja da se Dejtonski sporazum u svojoj suštini promeni i da se umesto decentralizovane države kakva je predviđena uspostavi unitarna BiH, u kojoj bi entiteti bili puka forma bez bilo kakvih sadržaja.“\nU Sarajevu se, smatra naš sagovornik, ne može očekivati nikakav razum, bilo kakvo ustavno i zakonito ponašanje, na šta ukazuje iskustvo, a ne neka slobodna procena.\nA iskustvo govori, slažu se sagovornici Sputnjika, da kad god su bili u pitanju interesi RS i prava srpskog naroda, sve odluke institucija BiH, posebno Ustavnog suda BiH, bile su na štetu RS.


Srbija i Makedonija – „Partnerstvo i izgradnja kapaciteta put do održivog razvoja“ – Info Centar Juga\nU okviru projekta “Partnerstvo i izgradnja kapaciteta put do održivog razvoja” Centar za razvoj Jablaničkog i Pčinjskog okruga organizovao je u Skoplju dvodnevni forum za povezivanje/umrežavanje i konferenciju pod nazivom “Učimo od suseda” .\nOvim skupovima prisustvali su predstavnici gradova i opština Jablaničkog i Pčinjskog okruga i opština severozapadnog regiona i regiona Skoplja u Makedoniji. Cilj skupa je umrežavanje lokalnih samouprava ova dva regiona u cilju stvaranja partnerstva za zajednički nastup u programu prekogranične saradnje Srbija – Makedonija čije se otvaranje očekuje do kraja godine.\n„Ovo je prvi put da se susreću opštine južne Srbije i severne Makedonije sa ciljem da se ostvari partnerstvo. Glavni razlog za to je učesće u programu prekogranične saradnje čije se ostvarenje očekuje a verujem da je to početak jedne uspešne saradnje između dva regiona. Ove dve oblasti imaju puno sličnosti koje do sada nisu prepoznate pa je ovaj forum pravo mesto za upoznavanje, za razmenu iskustava ali i stvaranje partnerstva koja će nadam se biti dugoročna” kazao je gradonačelnik Leskovca i predsednik Skupštine osnivača Centra za razvoj Jablaničkog i Pčinjskog okruga Goran Cvetanović.\nGradonačelnik Cvetanović je predstavio kapacitete kojima raspolaže grad Leskovac koji kako je istakao poseduje sertifikat o povoljnom poslovnom okruženju. Interesovanje za ulaganje u Zelenu zonu kao veliki potencijal za razvoj grada Leskovca i upošljavanja oko 2,5 hiljade ljudi, inženjera elektro i mašinske struke, ali i srednjoškolaca, izrazila je poznata italijanska kompanija za proizvodnju malih kućnih aparata DeLonghi, dok jedna domaća firma pokazuje interes za kupovinu dva hektara zemljišta, takođe u Zelenoj zoni.\n„Nakon predstavljanja programa i IPA program prekogranične saradnje, svoje potencijale za međusobnu saradnju predstavili su svi gradovi i opštine, što je prvi korak ka umrežavanju. Rezultat prepoznatih mogućosti je potpisivanje zajedničkog memoranduma o razumevanju i saradnji, koji ne stvara nikakve finansijske i druge obaveze niti je pravno obavezujući dokument već samo izražava spremnost za unapređenje saradnje u oblasti ekonomskog, regionalnog i prekograničnog razvoja“, kazala je direktorka Centra za razvoj Jablaničkog i Pčinjskog okruga Dragana Belenzada.\n„Mi već imamo odličnu saradnju sa partnerima iz Bugarske i očekujemo da će ova saradnja sa Makedonijom biti uspešna. Opština Bojnik je našla svog partnera, a to je opština Rankovce”,kazao je nakon potpisivanja memoranduma predsednik opštine Bojnik Nebojša Nenadović. Predsednik opštine Medveđa Nebojša Arsić izrazio je svoje zadovoljstvo povodom umrežavanja oština i gradova iz Srbije i Makedonije i dodao da njegova opština već sarađuje sa makedonskom opštinom Kisela Voda. Ovaj Projekat ima za cilj da omogući saradnju i razmenu iskustava po pitanjima od zajedničkog interesa na polju ekonomskog, regionalnog i prekograničnog razvoja između JLS/ARRA iz Jablaničkog i Pčinjskog okruga i razvojnih institucija iz Makedonije.\nTakođe, projekat će putem obuka iz domena upravljanja i realizacije IPA projekata i kroz direktnu podršku omogućiti zaposlenima u JLS sticanje specifičnih znanja i veština za unapređenje njihovih kompeticija i efikasno usvajanje razvojnih sredstava EU.\nLekar specijalista uhapšen zbog sumnje da je primio mito\nDanas u Leskovcu akcija besplatnih lekarskih pregleda


Interpol pod jarkim svetlima prvi put nastupio u Srbiji – PRIS\nInterpol pod jarkim svetlima prvi put nastupio u Srbiji\n14/08/2017 Jelena Ostojić Događaji, Izveštaji 0\nSastav koji nazivaju jednim od najcenjenijih bendova današnjice, njujorški alt-rok trio Interpol, nastupio je, u proširenom izdanju, u rovu kod Vojnog muzeja na Kalemegdanu. Bend je trenutno na turneji pod nazivom Turn On The Bright Lights, kojom proslavljaju 15 godina od objavljivanja istoimenog albuma prvenca.\nTačnost je ono što je bilo evidentno kada je u pitanju ovaj koncert. Kapije su bile otvorene na vreme, a bend je, kao po planu, tačno u 9 i 15 izašao na binu. Sam rov je bio prilično popunjen, kao i njegov zid, na kojem se nalazio VIP odeljak, te je Interpol pri svom izlasku na binu, imao fin broj ljudi ispred sebe. Pol Benks se, na srpskom, zahvalio publici na dobrom dočeku, time izazvao ovacije, a zatim koncert otpočeo pesmom Not Even Jail. Nakon pet odsviranih pesama sa drugih albuma, bend je, kako se to i očekuje na koncertima organizovanim u čast proslavlljanja jubileja albuma, odsvirao Turn On The Bright Lights u celosti, na bini svetlima potpuno obojenoj u crveno.\nRitam je ono najvrednije kod muzike ovog sastava. Bilo da je u pitanju neka brza ili sporija pesma, njen ritam dolazi do izražaja više od bilo čega drugog i jednostavno tera na pokret. Sastav je u svom zvuku demonstrirao sve ono što je na njihov zvuk na neki način i uticalo – ritam, koji bismo mogli da uporedimo sa hip-hop ritmom, umirujući vokali i elektronske melodije koje kao da su upravo stigle iz perioda new wave-a. Savršena kombinacija svega ovoga, uticala je na to da publika konstantno igra, iako se ne bi moglo reći da je bilo mnogo pravih fanova benda, po kojima se moglo primetiti da Interpol slušaju i kod kuće. To može samo da bude plus bendu, ukoliko su uspeli tako da pokrenu ljude koji nisu stalni slušaoci njihove muzike ili su se, možda, sa njom ove večeri prvi put susreli.\nNakon šesnaest pesama, Pol je predstavio ostatak benda, koji je već uveliko silazio sa bine, a zatim otišao za njima. Dok je publika narednih tri do pet minuta ovacijama pozivala bend na bis, oni su iza bine pravili puš pauzu. Kada je izgorela i poslednja cigareta, bend se vratio na binu i počastio publiku sa još tri pesme – Specialist, The Heinrich Maneuver i Evil – koje su dočekane ovacijama, a ovog puta horski pevane od strane publike. Interpol očigledno nije bend koji se poklanja, te su mahnuli publici, neki su uhvatili po koji selfi sa istom i tako napustili binu u za to tačno predviđeno vreme, ispraćeni aplauzom oduševljene publike.\nOvaj bend me je osvojio. Lepo je otići i znati da u radu benda nema laži, nema prevare, jer zvuče baš kao i na studijskim snimcima, s tim da svaka pesma dobija na značaju mnogo više kada uživo možemo da čujemo i vidimo emociju koja je u nju utkana. Rekla bih da je prva poseta sastava Interpol Srbiji krasila i više nego prijatna atmosfera, što se moglo primetiti i po osmesima članova benda. Nadam se da ovo nije poslednji put da ih slušamo na našem terenu, te da će poželeti da se vrate u okviru neke druge turneje.\nTurn On The Bright Lights Anniversary Tour\nMortal Kombat, Zbogom Brus Li, 5+ bend @ Moto skup Temerin,…


PARAĆINCI DOBILI NOVU ELEKTRONSKU METU – Sportski savez Beograda\nPočetnaStreljaštvoPARAĆINCI DOBILI NOVU ELEKTRONSKU METU\nDelegacija Streljačkog saveza Srbije posetila je danas Paraćin, gde je klubu SFS Borac uručila elektronsku metu proizvođača „SIUS“, koju je SSS dobio kao nagradu za osvojeno drugo mesto juniorske reprezentacije u Evropskoj ligi mladih vazdušnom puškom 2018. godine. Metu su Paraćincima doneli Dragan Donević, šef stručnog štaba i selektor za pušku, i Ivan Manojlović, trener u stručnom štabu SSS. Dragan Donević, koji je streljaštvom počeo da se bavi 1994. godine upravo u SFS Borac, odakle je 1998. prešao u Partizan, je kazao:\n-Savez je od „SIUS“-a kao nagradu za srebrnu medalju u Evropskoj ligi mladih dobio dve elektronske mete. Drugu ćemo uručiti pirotskom klubu „Milorad Mančić Lukanjac“. Stručna komisija i Upravni odbor SSS su prepoznali da se u ova dva kluba kvalitetno radi, da okupljaju veliki broj mladih, pa je odlučeno da, se u sklopu programa Pomoći SSS klubovima, njima dodele mete na korišćenje. Verujemo da će uz bolje uslove postizati i bolje rezultate.\nSFS Borac, koji je pre dve godine obeležio 70 godina postojanja, jedan je od najstarijih streljačkih klubova u Srbiji, i jedan od najuspešnijih sportskih kolektiva u Paraćinu. Ima vrlo dobru školu, a trenutno najuspešnija članica kluba Anja Popović je na pragu kadetske reprezentacije. Svaka meta vredi oko 2.000 evra i vredna je donacija za oba kluba.\nDragan Zdravković, direktor SFS Borac, se zahvalio Streljačkom savezu Srbije i dodao:\n-Izuzetno nam je drago što je Streljački savez Srbije prepoznao naš rad i dao podsticaj da nastavimo ovim putem. Daćemo sve od sebe da opravdamo poverenje.\nSSS je 2017. godine za bronzu u Evropskoj ligi mladih dobio jednu metu, koja je pre godinu dana dodeljena SD „Dragan Jevtić Škepo“ iz Gornjeg Milanovca.


Kakve su prognoze posle izbora u Francuskoj i da li sledi zemljotres u Evropi: Prve ankete predviđaju novog predsednika (VIDEO) | Web-Tribune.com\nHome / TEMA DANA / Kakve su prognoze posle izbora u Francuskoj i da li sledi zemljotres u Evropi: Prve ankete predviđaju novog predsednika (VIDEO)\n24. aprila 2017.\tTEMA DANA Leave a comment\nU Francuskoj je juče održan prvi krug najnepredvidljivijih predsedničkih izbora posle više godina, na kojem je učestvovalo 11 kandidata. Izbori su se održali u vreme vanrednog stanja u toj zemlji i u senci nedavnog napada na policiju u Parizu.\nPrema poslednjim informacijama, u drugi krug su prošli nezavisni centristički kandidat Emanuel Makron sa 23,9% (8.528.248 birača) i liderka Nacionalnog fronta Marin Le Pen sa 21,4% (7.658.854 birača). Samo na portalu Telegraf.rs pratite iz minuta u minut reakcije na rezultate predsedničkih izbora u Francuskoj.\n16:00 – Fransoa Oland na svom Tviter nalogu otkrio da će u drugom krugu glasati za Emanuela Makrona, jer Le Penovu doživljava kao “rizik za Francusku”. Oland je istakao da Francuska rizikuje da “postane izolovana i da se otcepi od Evropske unije” u slučaju da antievropski nastrojena Le Pen bude izabrana.\n15:06 – Za koga će Srbija navijati 7. maja: Šta nam donosi Makron, a šta Le Penova? – U analizi za portal Telegraf.rs politički analitičari izneli su svoje viđenje za koga bi trebalo da navijamo u drugom poluvremenu duela Makrona i Le Penove 7. maja.\n14:00 – Brisel želi da Francuska i Evropska unija ostanu zajedno, izjavila je šefica evropske diplomatije Federika Mogerini komentarišući predsedničke izbore u Francuskoj.\n13:45 – Glasanje u drugom krugu predsedničkih izbora u Francuskoj, u koji su ušli Emanuel Makron i Marin le Pen, biće izbor između odbrane Evropske unije ili njenog uništenja, saopštio je danas portparol Evropske komisije Margaritis Shinas.\n– U pitanju je izbor od izuzetne važnosti – naveo je Shinas, dodajući da Makron predstavlja proevropske vrednosti, dok se Le Pen zalaže za razaranje Unije, preneo je AP.\n13:30 – Sve kontroverze o ocu Le Penove, počasnom građaninu Zemuna: Davao šokantne izjave, ćerka ga izbacila iz stranke, a prijatelj je srpskog političara\n12:25 – Prema istraživanjima brojnih agencija pretpostavlja se da će pobednik u drugom krugu predsedničkih izbora biti Emanuel Makron.\nNeki opšti podaci kažu da bi procenti mogli da se kreću oko 60% za Makrona, a 40% za Marin Le Pen.\nPrema Harris Interactive poll Makron će imati 66%, a Le Pen 34%, dok Ipsos/Sopra Steria predviđa pobedu Makrona sa 64%, dok bi njegova protivnica u tom slučaju imala 36%.\n12:00 – Ovako su danas izgledale naslovne strane dnevnih novina u Francuskoj.\n11:50 – Francuska desničarska kandidatkinja na predsedničkim izborima Marin Le Pen već je počela kampanju za drugi krug izbora napadom na svog rivala centristu Emanuela Makrona, koga je optužila da je “slab” u suočavanju sa islamskim terorizmom.\n11:15 – Francuska policija danas je saopštila da je nakon prvog kruga predsedničkih izbora tokom noći zbog nereda koji su izbili u Parizu uhapšeno više od 100 osoba, prenosi AFP.\nNavodi se da su demonstranti bacali boce na snage bezbednosti, palili automobile i razbijali izloge prodavnica.\n– U nasilju u centru Pariza lakše je povređeno šest policajaca i troje demonstranata, 143 osobe su uhapšene, a 29 njih je zadržano u pritvoru tokom noći – navela je policija.\nNa Trgu Republike u Parizu sinoć su održani protesti zbog rezultata glasanja u prvom krugu predsedničkih izbora u Francuskoj, a francuski mediji javili su da je na tom skupu došlo do sukoba između demonstranata i policije.\n10:35 – Kremlj je danas saopšto da poštuje rezultate prvog kruga predsedničkih izbora u Francuskoj i da se nada boljim odnosima sa Parizom.\n– Moskva je pristalica izgradnje uzajamno korisnih odnosa sa Parizom i poštuje izbor francuskog naroda – rekao je za Sputnjik portparol Kremlja Dmitrij Peskov komentarišući rezultate prvog kruga predsedničkih izbora u Francuskoj.\n10:30 – Evropsko izdanje “Politika” navodi da Makronova pobeda pokazuje da birači mogu da glasaju protiv establišmenta, a da ne prigrle ekstremnu desnicu.\nMarin Le Pen doživela je neuspeh u pokušaju da obezbedi prvo mesto u prvom krugu francuskih predsedničkih izbora, što predstavlja udarac i umanjuje njene nade da će pobediti u drugom krugu, zakazanom za dve nedelje.\nMakronova pobeda, čini se, uklonila je nervozu u EU, a evro je skočio na najviši nivo u poslednjih pet meseci. Međutim, iako evropski establišment slavi njegovu pobedu, nije jasno kako će on, pod uslovom da pobedi u drugom krugu, uspeti da vlada bez jake stranke u parlamentu da ga podrži, piše “Politiko”.\n10:20 – Ove tri činjenice su obeležile izbore u Francuskoj i učinile ih ISTORIJSKIM!\n10:00 – Na ovoj mapi možete da vidite kako je Francuska glasala na predsedničkim izborima po departmanima, u odnosu na prvi krug 2012. godine.\n09:30 – Nemački ministar spoljnih poslova Zigmar Gabrijel saopštio je da je siguran da će Emanuel Makron biti izabran za predsednika Francuske u drugom krugu 7. maja.\nGabrijel je, takođe, pozdravio rezultate projekcija prema kojima centrista Makron vodi ispred kandidata krajnje desnice Marin le Pen, preneo je sinoć AFP.\n09:20 – Portparol nemačke kancelarke Angele Merkel, Štefen Zejbert, pozdravio je uspeh centriste Emanuela Makrona u prvom krugu predsedničkih izbora u Francuskoj, poželevši mu “sve najbolje u naredne dve nedelje”.\nMerkelin portparol, kasno uveče u nedelju, napisao je na Tviteru: “Dobro je da je Emanuel Makron uspeo sa svojim stavom za uspešnu EU i ekonomiju društvenog tržišta”, prenose Agencije.\n09:10 – Predsednik Evropske komisije Žan-Klod Junker čestitao je Emanuelu Makronu na kvalifikaciji za drugi krug predsedničkih izbora u Francuskoj i poželeo tom nezavisnom centrističkom kandidatu sve najbolje u odlučujućem nadmetanju 7. maja s liderkom krajnje desnice Marin Le Pen.\n09:05 – Konzervativni predstavnik desnog centra Fransoa Fijon priznao je poraz u prvom krugu predsedničkih izbora u Francuskoj i poručio da će u drugom krugu glasati za Emanuela Makrona koji će, prema konačnim rezultatima, ukrstiti koplja sa Marin Le Pen.\n– Nema drugog nego da se glasa protiv krajnje desnice. Ja ću glasati za Emanuela Makrona – rekao je Fijon pristalicama.\n09:00 – Visoka predstavnica Evropske unije za spoljnu politiku i bezbednost Federika Mogerini pozdravila je rezultat koji je nezavisni centristički kandidat Emanuel Makron postigao u prvom krugu izbora za predsednika Francuske.\n– Kada vidim zastave Francuske i EU kako pozdravljaju rezultat Emanuela Makrona, to je nada i budućnost naše generacije – poručila je Mogerini putem Tvitera.\n08:40 – Holandski desničarski političar i lider antiislamske i antiimigrantske Partije slobode Gert Vilders saopštio je da se nada da će budući predsednik Francuske biti Marin Le Pen.\nVilders je pozdravio rezultate prvog kruga predsedničkih izbora u Francuskoj kao “sjajan dan za patriotizam u Francuskoj i u drugim mestima koje žele više nacionalnog suvereniteta, a manje Evropske unije i imigracije”, prenose Agencije.\n08:30 – Liderka krajnje desnice Marin Le Pen proglasila je pobedu u prvom krugu izbora za predsednika Francuske, pozdravivši “istorijski rezultat” uz poruku da je u pitanju opstanak Francuske i da njena stranka Nacionalni front nudi francuskom narodu “veliku alternativu”.\n– Ovo je istorijski rezultat, prvi korak je napravljen. Vreme je da oslobodimo francuski narod od arogantne elite – rekla je ona sinoć sa širokim osmehom na licu, obraćajući se oduševljenim pristalicama u svom izbornom štabu u Enen-Bomonu, prenosi AFP.\nObećala je potom preko potrebnu debatu o globalizaciji, proglasivši je otvorenom, a na kraju njenog govora intonirana je francuska nacionalna himna.\nTags Evropa Francuska izbori Le Pen\nPrevious Analitičari otkrivaju: „Ako pobedi Le Penova, Francuska će imati građanski rat!“\nNext Cene goriva u Srbiji vrtoglavo skaču, a sada je otkriven i razlog za to!


Beogradski vodič i na Apple uređajima – Future Hospitality Leaders\n24. maja 2012. 31. maja 2012.\nBeogradski vodič i na Apple uređajima\nAplikacija turističkog vodiča kroz Beograd „Belgrade City Guide„ od sada će biti dostupna i na „Apple“ uređajima. Aplikacija je namenjena stranim i domaćim turistima, gostima Beograda, ali i svakome ko želi da se bliže upozna sa lepotama i znamenitostima grada, kao i mestima za izlazak ili odmor.\nSadržaj aplikacije je detaljno prikazan po kategorijama na mapi, tako da olakšava kretanje i pronalaženje objekata. Turisti mogu da dobiju informacije o Beogradu, kako da putuju, gde da odsednu, gde da jedu, šta da vide, šta da rade i razgledaju i da saznaju najnovije vesti.\nSvi sadržaji su unapred integrisani u aplikaciju, tako da za njeno korišćenje nije potrebna aktivna internet konekcija. Aplikacija je dvojezična, sa tekstovima na engleskom i srpskom jeziku. Napravljena je i na „iOS“ platformi, u saradnji Turističke organizacije Beograda i kompanije „Tehnicom Computers„.\nTako je aplikacija dobila na univerzalnosti, jer pokriva dve najveće grupe korisnika na „Android“ i iOS platformi, a razvijena je i za „iPad“ uređaje.\nAplikacija Turističke organizacije Beograda može da se preuzme na AppShopperu.\nPosted in preuzeti tekstoviOznačeno Beograd, marketing, online marketing, TOB, turizamBy FHLPostavite komentar\n← Usluga nije posluga\nOdržana konferencija „Industrija turizma i spoljnotrgovinski deficit“ →


Regulatorno telo za elektronske medije (REM) objavilo je novi presek o nadzoru pružalaca medijskih usluga tokom predizborne kampanje, u periodu od 23. do 29. maja u kojem su najzastupljeniji bili analitičari, nakon toga Aleksandar Vučić - za našu decu, zatim SzS, SPS-JS, Aleksandar Šapić - Pobeda za Srbiju i UDS, prenosi RTS.\nREM se bavio vremenom koje su liste dobile, ali ne i da li su liste prikazane na pozitivan, negativan ili neutralan način, objavio je RTS prenoseći Tanjug. Aleksandar Vučić – Za našu decu imao je deset sati i dva minuta, Savez za Srbiju sedam sati i 40 minuta, Ivica Dačić -JS – Dragan Marković Palma šest sati i šest minuta, Aleksandar Šapić SPAS – pet sati i 40 minuta, UDS deset minuta manje od Šapića, prenosi RTS.\nLDP je imao tri sata i 57 minuta, Za Kraljevinu Srbiju tri sata 22 minuta, akademik Muamer Zukorlić „Samo pravo“ pet minuta manje od Kraljevine Srbije, a „Metla 2020“ 16 minuta manje u odnosu na Zukorlića.\nSRS pripalo je dva sata i 48 minuta, a Milanu Stamatoviću četiri minuta manje od radikala.\nPSG je imao dva sata i 36 minuta, SDS dva sata i 30 minuta, „Zajedno za Srbiju“ sat vremena i sedam minuta.\nSVM je dobio ceo sat, a Zavetnici 39 minuta. Nova stranka je imala 24 minuta i 47 sekundi, Udruženje „1 od 5 miliona“ 14 minuta i 59 sekundi…\nSNS na RTS-u manje od četiri minuta\nNajviše pažnje na RTS 1 dobio je Milan Stamatović skoro sat vremena, a slede Šapić i Zukorllić sa 41 minut. SRS, Metla 2020, SPS-JS i UDS po 25 minuta.\nLista Aleksandar Vučić – Za našu decu imao je tri minuta 54 sekunde, što je za 38 sekundi više od Zavetnika.\nI na Pinku su analitičari imali najviše prostora 23,67 odsto, odnosno oko 69 minuta, a potom UDS i SPS- JS su imali po 40 minuta. Radikali su na četvrtom mestu sa 27 minuta, potom „Metla 2020“ sa 18 minuta i 14 sekundi, i lista Aleksandar Vučić – Za našu decu 4 sekunde manje u odnosu na Metlu.\nNa TV Prvoj skoro polovinu vremena – sat vremena i 11 minuta imali su analitičari, a onda sledi Šapić sa 14 minuta, kao i radikali sa 13 minuta i 21 sekundu. „Metla 2020“ je imala 11 minuta, UDS deset minuta, Zukorlić tri minuta i 15 sekundi, a lista „Za našu decu“ 2 minuta 58 sekundi.\nI na N1 najviše pažnje su dobili analitičari, četvrtinu vremena. Savez za Srbiju je imao pet sati i 19 minuta, sledi lista „Za našu decu“ sa četiri sata i 39 minuta, potom SPS-JS dva sata i 24 minuta, UDS 100 minuta.\nNa TV B92 najzastupljenija lista je bila „Aleksandar Vučić – Za našu decu“ koja je dobila skoro trećinu vremena, potom SRS oko 14 odsto vremena, a Kraljevina Srbija je imala 13 odsto vremena.\nMediji sa najviše predizbornog programa\nPrema poslednjem preseku REM-a, kako prenosi RTS, predizborni program bio je najzastupljeniji na N1 televiziji koja je, po izveštaju REM-a, imala učešće od 38,67 odsto u odnosu na ukupno predizborno vreme u odnosu na ostale medije. U tom periodu N1 je emitovao ukupno jedan dan, sedam sati i 49 minuta predizbornog programa.\nSledi Hepi TV sa učešćem od 14,23 odsto ili 11 sati i 42 minuta predizbornog programa.\nTreće mesto je pripalo Novoj S sa učešćem od 11,07 odsto, odnosno devet sati i šest minuta.\nRTV imala je sedam sati i dva minuta predizbonog programa, Pink pet sati i 15 minuta, B92 četiri sata i 13 minuta, RTS 1 pet sati i jedan minut, Radio Novi Sad tri sata i 17 minuta, TV Prva dva sata i 30 minuta, Radio Beograd sat vremena i 39 minuta, a najmanje predizbornog programa imali su RTV 2 i RTS 2.\nKoga štiti REM u izbornoj kampanji?\n← Nagrada „Nikola Burzan“ Živanoviću, Ćuk, Miloševiću i Laziću\nPortal manipulacijama pokušao da fekt-čekuje navodne lažne vesti →


Sjeverna Makedonija ide na izbore | Argumenti\nPremijer Sjeverne Makedonije Zoran Zaev saopštio je nakon sastanka sa predsjednikom Stevom Pendarovskim da će biti raspisani vanredni parlamentarni izbori.\nPredsjednik Sjeverne Makedonije Stevo Pendarovski sastao se večeras sa premijerom Zoranom Zaevim i predstavnicima opozicije.\nPrijedlog SDSM-a je, rekao je Zaev, bio da se izbori održe 22. ili 29. decembra, ali opozicija je bila protiv, tako da je dogovoreno da se oni raspišu za 12. april.\nZaev će ostavku zvanično podnijeti 3. januara, i tada će na čelo Vlade doći premijer sa tehničkim mandatom.\nOvaj sastanak je uslijedio nakon što lideri Evropske unije nisu odobrili da otpočnu pregovori o pristupanju Sjeverne Makedonije i Albanije EU. Zaev je tada rekao da preuzima odgovornost i razočaranost svog naroda, i zatražio da se raspišu prijevremeni parlamentarni izbori.\nPredsjednik Pendarovski je večeras poručio građanima da je državni konsenzus da Skoplje ostane na evropskom putu.\nSljedeći članak Povratak za priču - Mari osvojio trofej poslije 960 dana\nPrethodni članak Dodik: Ne smije biti uveden princip da Sarajevo naređuje šta da se radi\nFon der Lajen: Makron je Rusiji otvorio vrata Zapadnog Balkana


Aukcija za 23 preduzeća : Nadlanu.com\nAukcija za 23 preduzeća\nPre dve godine Agencija je donela odluku o restrukturiranju Elektronske industrije, a pre toga je deset zavisnih preduzeća prodato na aukciji.\nAgencija za privatizaciju objavila je javni poziv za izbor finansijskog savetnika za privatizaciju kroz restrukturiranje „Elektronske industrije“ u Nišu, koja je osnovana pre šest decenija, a sada se bavi pretežno proizvodnjom i prodajom elektronske robe za široku potrošnju. Zainteresovani za ovaj posao trebalo bi da pismene ponude dostave Agenciji do 24. januara. Kao što je poznato, poslednjih desetak godina udeo Elektronske industrije na tržištu je znatno smanjen i zbog izolacije ona nije bila u stanju da prati tehnološke promene, a nije bilo ni svežeg kapitala za ulaganje u razvoj. Pre dve godine Agencija je donela odluku o restrukturiranju Elektronske industrije. Pre toga je deset zavisnih preduzeća prodato na aukciji, a dva direktnom prodajom imovine. Tako sada ima 73 zavisna preduzeća, od kojih je 12 u stečaju, a četiri su u inostranstvu. Agencija je donela odluku za aukcijsku prodaju 23 preduzeća. Od zavisnih preduzeća, 36 ima proizvodne pogone, a 13 se bavi uslužnim delatnostima.\nU 2006. godini EI je od prodaje ostvarila oko 6,2 miliona evra prihoda, ali i neto gubitak od 13,4 miliona evra. Ukupna knjigovodstvena vrednost poslovne aktive težila je 41,1 milion evra, a ukupni osnivački kapital 23,1 milion evra. Prethodne, 2005. godine, prihod je dostigao 16,3 miliona, a gubitak 6,4 miliona evra. Istovremeno, aktiva je bila 55,4 miliona evra, a osnivački kapital 37,6 miliona evra.\nU pozivu se, inače, ističe da su obećavajući sektori precizne mehanike i tu se proizvodni kapaciteti mogu povećati zahvaljujući jeftinoj, a obučenoj radnoj snazi i visokoj tražnji ovih proizvoda. Kao potencijalno profitabilne delatnosti navedene su proizvodnja mehaničkih i plastičnih kućišta, koja bi mogla da se udvostruči, kao i proizvodnja TV cevi, koja bi mogla dostići milion komada godišnje, što je tri odsto evropskog tržišta, dok su trenutni kapaciteti 400.000 jedinica. Sadašnja vlasnička struktura kapitala izgleda ovako − 97,7 odsto je društveni, 2,3 akcijski i 0,03 odsto pripada Niškoj banci. U Ei je u decembru prošle godine bilo 1.333 zaposlenih. Trideset dvoje ih je u Holdingu, dok je 2001. godine bilo oko 9.000 zaposlenih, a pre dve godine otpremnine je uzelo 584 radnika.


CG: Saradnja Telekoma i Microsofta: Ušteda za IT usluge do 50 odsto – Vakat.me\nCG: Saradnja Telekoma i Microsofta: Ušteda za IT usluge do 50 odsto\nCrnogorski Telekom je kao dio Dojče Telekom grupe uključen u globalno partnerstvo sa kompanijom Majkrosoft, koje za cilj ima promociju cloud tehnologija i inovacija u Evropi.\nOd danas Telekom i Majkrosoft proširuju spektar cloud usluga za Srednju i Istočnu Evropu, čime kompanijama koje koriste platformu Microsoft Azure i usluge Dynamics 365 i Office 365 omogućavaju bržu i lakšu isporuku sadržaja potrošačima i krajnjim korisnicima.\nCilj Telekoma je da, kao pokretač procesa digitalne transformacije, korisnicima omogući da što jednostavnije pređu na tehnologiju koja će im olakšati upravljanje sadržajem i smanjiti troškove IT operacija za 30 do 50 odsto.\nTelekom je u prethodne dvije godine u saradnji sa Majkrosoftom strateški razvijao uslugu Office 365 za biznis korisnike u Crnoj Gori, kako bi im omogućio da poboljšaju produktivnost u firmi, ali i svakodnevnu saradnju sa klijentima.\nKako objašnjava Predrag Perković, direktor sektora za poslovne korisnike u Telekomu, Telekom je kao provajder Majkrosoftovih cloud servisa u Crnoj Gori posvećen razvoju inovacija u sektoru biznisa i pomaže digitalnu transformaciju malih i srednjih preduzeća u zemlji.\n“Cloud rješenja pomažu kompanijama da efikasnije upravljaju i razvijaju svoje poslovanje. U kombinaciji sa našim novim standardizovanim uslugama omogućićemo našim korisnicima da iskoriste potencijal Majkrosoftovog oblaka na mnogo jednostavniji i brži način, uz velike uštede u poslovanju”, dodao je on.\nTelekom istovremeno Majkrosoftove proizvode i usluge dopunjuje sopstvenim naprednim bezbjednosnim standardima, pa poslovni korisnici, zaključuje Perković, osim što mogu lakše da sarađuju i dijele informacije unutar i izvan organizacije, imaju zaštitu od neželjene pošte, virusa, pokušaja krađe identiteta, zlonamjernih veza i ostalih prijetnji.\nPrema riječima Filipa Rožea, predsjednika Majkrosofta za Srednju i Istočnu Evropu, partnerstvo sa Dojče Telekomom pokazuje našu posvećenost regionu i ovom dijelu Evrope.\n“Predstavljajući digitalne inovacije, pružamo priliku preduzećima da oslobode kreativnost i otvore nove mogućnosti za rast. Stvaranjem bogatog poslovnog ekosistema i pružanjem cloud ekspertize na najbolji način odgovaramo na ogromnu potražnju za digitalnom transformacijom koju zatičemo na tržištu”, dodao je on.\nOva inicijativa nastavak je strateškog partnerstva između Majkrosofta i Telekoma, sklopljenog prošle godine, a novi servisi dostupni su u devet evropskih zemalja – Crnoj Gori, Hrvatskoj, Sjevernoj Makedoniji, Poljskoj, Češkoj, Slovačkoj, Mađarskoj, Rumuniji i Grčkoj.


Prijem za volontere iz deset zemalja Evropske unije (VIDEO) | RTK\nU Mozaik sali Skupštine grada Kruševca, gradonačelnik Bratislav Gašić priredio je prijem za 30 volontera iz 10 zemalja Evropske unije, koji u okviru projekta „Muv it“, borave u Kruševcu.\nU razgovoru sa volonterima iz Grčke, Italije, Austrije, Rumunije, Ukrajine, Srbije i drugih evropskih zemalja, koji u okviru projekta „Muv it“, do 16. aprila borave u Kruševcu, gradonačelnik Bratislav Gašić, gostima je poželeo dobrodošlicu i izrazio zadovoljstvo što je Kruševac izabran da bude centar ovog Međunarodnog projekta.\nProjekat „MOV IT“ realizuje se u okviru programa „Mladi u akciji“ Centra za društveno ekonomski razvoj iz Jagodine, a finansiran je od strane Evropske unije. Cilj je da mladi, kroz radionice, nauče da koriste film u propagandne, edukativne i druge svrhe, naglasio je koordinator Aleksandar Pavlović.\nVolonteri iz 10 evropskih zemalja, obišli su i kruševački Centar za stručno usavršavanje.\nPrethodno : Knjiga za portret u OŠ „Jovan Popović“ (VIDEO)\nSledeće : Usaglasiti još četiri poglavlja Nacrta novog Zakona o radu (VIDEO)


Svedočila kuma porodice Marjanović, otac optuženog ne\nNa suđenju Zoranu Marjanoviću optuženom za ubistvo supruge Jelene 2. aprila 2016. godine u Borči, danas je pred Višim sudom u Beogradu njegov otac Zoran iskoristio svoje zakonsko pravo da kao bliski srodnik ne svedoči.\nOn je naveo da njegova saznanja ne mogu da doprinesu rasvetljavanju ubistva njegove snaje.\nNa suđenju je potom svedočila porodična kuma Vera Vukomanović, koja je navela da sa Marjanovićima prakticno živi jer je kod njih po čitav dan.\nPosvedočila je da je bila tu kada su Jelena, Zoran i njihova ćerka Jana otišli u šetnju, odnosno da Jelena trči, što je, prema njenom svedočenju, radila svaki dan, jer je volela da trenira.\nOna je ispričala da je ubrzo potom Vladimir...\nRTS: Nastavljeno suđenje Marjanoviću, kuma porodice otkrila detalje\nKurir: SVEKAR UBIJENE PEVAČICE ODBIO DA SVEDOČI PROTIV SINA: Progone nas 4 godine, dete mi je ni krivo ni dužno ocrnjeno


Šarčević sa učenicima koji su osvojili medalje na Međunarodnoj olimpijadi iz matematike – srbijaNASAzemlja\nŠarčević sa učenicima koji su osvojili medalje na Međunarodnoj olimpijadi iz matematike\nby admin October 5, 2020, 10:58 am 1.7k Views\nFormalni domaćin takmičenja bila je Rusija, odnosno Sankt Peterburg, ali se takmičenje odvijalo on line.\nŠestočlani tim iz Srbije osvojio pet medalja. Zlatnu medalju dobio je Dobrica Jovanović, a srebrnu Jovan Toromanović i Vukašin Mihajlović. Bronzane medalje osvojili su Miloš Milićev i Uroš Colović, dok je Jovan Arizanović, učenik gimnazije “Svetozar Marković” iz Niša dobio pohvalu. Prijemu u Ministarstvu prisustvovala je i direktorka Matematičke gimnazije Mirjani Katić.\nMinistar Šarčević čestitao je učenicima na ostvarenim rezultatima i poručio im da nastave da rade na sebi i usavršavaju se. On je ocenio da Srbija ima puno talentovanih učenika i da postaje „zemlja matematike“.\n„Mi ćemo se kao država truditi da mladi ostaju u Srbiji. Činjenica je da je u zamahu razvoj Strategije veštačke inteligencije, da dolaze sve značajnije kompanije koje znaju da Srbija ima dobre ljudske resurse“, kazao je ministar.\nOn je naveo da se planiraju i ulaganja u infrastrukturne projekte u visokom obrazovanju i istraživačke centre, ali i veći broj različitih stipendija.\n„Između ostalog, radiće se i nova zgrada Elektro tehničkog fakulteta, kao i rekonstrukcija Matematičkog fakulteta…“, rekao je ministar Šarčević, koji je ovom prilikom nastavnicima čestitao Svetski dan nastavnika, koji se obeležava 5. oktobra.


Nema šale: Rumunski haker osuđen na godinu dana zatvora – BiGportal.ba\nNema šale: Rumunski haker osuđen na godinu dana zatvora\nBlizzard se uopšte ne šali kada su u pitanju hakeri bilo koje vrste, a pogotovu oni koji vrše napade na servere njihovih igara.\nUpravo zbog lansiranja serije DDoS napada na WoW servere je jedan državljanih Rumunije osuđen na izdržavanje kazne u zatvoru u SAD u trajanju od godinu dana i 30,000€, kao kompenzaciju kompaniji za troškove nastale kao rezultat štete.\nOvaj haker je DDoS napade izveo na evropskim World of Warcraft serverima u periodu između februara i septembra 2010. godine zbog navodnih svađa sa drugim igračima. Kako iznosi američko pravosuđe, haker je optužen nakon što je FBI završio istragu 2011. godine, a tokom prošle je izručen u SAD.\nOn je na suđenju priznao namero nanošenje štete zaštićenom računarskom sistemu. Kao glavni razlog za izdržavanje kazne od strane Blizzarda se navodi to što su DDoS napadi izazvali “pucanje” servera i time je igračima koji plaćaju bilo onemogućeno da pristupe igri, piše “play.co.rs“.\nDa li je ova kazna suviše surova ili potpuno zaslužena?


PUŠTANJE U RAD E-INSPEKTORA I JEDINSTVENOG ELEKTRONSKOG LOKALNOG PORESKOG SISTEMA NAJAVLJENO DO KRAJA GODINE\n"Do kraja godine država pušta u rad dve nove digitalizovane usluge, to su e-inspektor i jedinstveni elektronski lokalni poreski sistem", najavio je danas direktor kancelarije za IT i e-upravu Mihailo Jovanović.\nPrema njegovim rečima, e-inspektor će omogućiti inspektorima da direktno sa terena putem mobilnih telefona ili lap top računara unose podatke u informacioni sistem, dok će jedinstveni lokalni poreski sistem građanima i privredi jednim klikom predstaviti sve poreske obaveze na jednom mestu i omogućiti da ih elektronski plate.\nJovanović navodi da su pilot projektom e-inspektor obuhvaćene sanitarna i tržišna inspekcija, inspekcija za rad i upravni inspektorat, dok je u planu da se preostale 32 inspekcije priključe do maja iduće godine.\n"Digitalizacija je prioritete Vlade Srbije", naglasio je Jovanović na skupu državnih službenika o digitalnoj transformaciji i naveo da se digitalizacija zasniva na četiri osnove, a to su reforma javne uprave, reforma prosvete, razvoj IKT sektora i razvoj infrastrukture.\n"Pre svega je bitna reforma javne uprave, jer želimo da imamo upravu koja je svima dostupna, i da građani i privreda mogu sve da obave na jednom šalteru ili preko interneta sami", rekao je Jovanović.\nNavodi da su u okviru reforme javne uprave doneta dva bitna zakona, to su Zakon o e-dokumentu, indentifikaciji i uslugama od poverenja i Zakon o e-upravi.\nPodseća da je država pomoću e-ZUP omogućila građanima i privredi da pristupe podacima čak osam državnih institucija, među kojima su MUP, Nacionalna služba za zapošljavanje, PIO, Poreska uprava, Ministarstvo državne uprave, Ministarstvo prave...\n"Skoro milion korisnika je do sada izvršilo usluge preko tog informacionog sistema", ukazuje Jovanović.\nOsim toga, Jovanović podseća i na informacioni sistem "Bebo, dobro došla na svet" preko koga roditelji mogu odmah da podnesu zahtev za roditeljski dodatak, kao i da upišu dete u matičnu knjigu rođenih.\nUkazuje i da država u cilju ubrzanja digitalizacije radi na prekvalifikaciji građana za IT, uvela je informatiku kao osnovni predmet u petom, a od ove godine i u šestom razredu osnovne škole i formirala Ministarstvo bez portfelja za inovacije i tehnološki razvoj, jer, ističe Jovanović, Srbiji nedostaje 15.000 IT stručnjaka.\nOsim toga, kaže Jovanović, bitno je ulaganje u infrastrukturu, otvaranje naučno-tehnoloških centara, širenje internet mreže i uvođenje 5G mreže.\nNa skupu kojem su prisustvovali državni službenici, Jovanović je istakao da koliko je vremenski potrebno da se razvije informacioni sistem, duplo više vremena je potrebno da se edukuju zaposleni u državnoj upravi.\nDirektor Nacionalne agencije za javnu upravu, Dražen Maravić, kaže da je u martu počela da radi Akademija za obuku državnih službenika kako bi se prilagodili digitalizaciji.\nPrema njegovim rečima, do kraja godine biće 4.000 zaposlenih u državnoj upravi koji su prošli obuku, a razvijaju se sistemi i za obuku zaposlenih u lokalnim samoupravama.\nNajavio je da će za mesec dana biti objavljen javni poziv za predavače koji bi mogli da sprovode obuke i na lokalu.\n"Digitalizacije se odvija i mimo propisa. Mi ne možemo da čekamo da prođu propisi već moramo da stvorimo mogućnost da ljudi odmah uče", rekao je Maravić.\nNeophodno je da državni službenici prođu kroz obuku o uslugama, digitalizaciji koja usluge omogućava i tehnologiji na kojoj se usluga realizuje.\n"Digitalna transformacija nastupa kada usluga više nije kao što je izgledala. Na primer, kod izdavanja pasoša bi to izgledalo da građani više nemaju pasoš u fizičkom smislu, već ako je neko državljanin svi podaci o njemu nalaze se u nekom klaud sistemu i ima virtuelni pasoš, dok na aerodromu prelazi očitavanjem rožnjače oka", objasnio je Maravić.


U JAGODINSKOJ PIVARI ODRŽAN ŠTRAJK UPOZORENJA\nNapisano: sreda, 27 maj 2015 15:29\nSindikati Jagodinske pivare – Asocijacija slobodnih i nezavisnih sindikata, Samostalni sindikat i Nezavisnost organizovali su danas (27.05.2015. godine) jednočasovni štrajk upozorenja i najavili od ponedeljka, 1. juna proteste u centru Jagodine. Glav...\nRADNICI IMR BLOKIRALI PUT I TRAMVAJSKE ŠINE ISPRED GLAVNE KAPIJE PREDUZEĆA. GLAVNI POVERENIK ASNS: NE PRIHVATAMO STEČAJ\nNapisano: sreda, 27 maj 2015 09:42\nRadnici IMR blokirali su danas (27.05.2015.) put i tramvajske šine ispred glavne kapije svog preduzeća u Rakovici ne prihvatajući stečaj te firme, dok ih je policija sprečila da blokiraju međunarodnu prugu Beograd-Bar. Kako je Tanjugu rekao glavni ...\nRadnici IMR-a sutra blokiraju prugu Beograd-Bar\nNapisano: utorak, 26 maj 2015 15:53\nRadnici Industrije motora Rakovica (IMR) sutra će, od 8.30 do 12 časova, blokirati tramvajske šine i međunarodnu prugu Beograd–Bar preko puta glavne kapije IMR-a u beogradskom naselju Rakovica, najavila je danas Asocijacija slobodnih i nezavisnih...\nDOPIS PREDSEDNIKU SRBIJE GOSPODINU TOMISLAVU NIKOLIĆU\nNapisano: utorak, 26 maj 2015 13:12\nNapisano: utorak, 26 maj 2015 11:33\nU Upravi za izvršenje krivičnih sankcija u okviru Ministarstva pravde Republike Srbije danas, 26. maja 2015. godine održan je sastanak predsednice ASNS Ranke Savić i delegacije ASNS - Grupacije sindikata Uprave za izvršenje krivičnih sankcija sa dir...\nOTVORENO PISMO SINDIKATA IMR UPUĆENO PREMIJERU\nNapisano: petak, 22 maj 2015 16:26\nSindikati Industrije motora Rakovica (IMR) uputili su danas, 22. maja 2015. godine Otvoreno pismo predsedniku Vlade Republike Srbije Aleksandru Vučiću. ...\nODRŽANA SEDNICA PREDSEDNIŠTVA ASNS GRANSKOG SINDIKATA POLJOPRIVREDE, DUVANSKE INDUSTRIJE, VODOPRIVREDE, TRGOVINE, PREHRANE I USLUGE SMEŠTAJA\nNapisano: ponedeljak, 18 maj 2015 12:05\nPredsedništvo ASNS Granskog sindikata poljoprivrede, duvanske industrije, vodoprivrede, trgovine, prehrane i usluge smeštaja uvojilo je Plan rada za 2015. godinu koji obuhvata analizu rada sindikalnih organizacija koje su članice tog granskog sindikata...\nOSNOVANA GRUPACIJA ASNS - UPRAVA ZA IZVRŠENJE KRIVIČNIH SANKCIJA REPUBLIKE SRBIJE\nNapisano: ponedeljak, 18 maj 2015 12:03\nDana 18.05.2015. godine osnovana je Grupacija ASNS - Uprava za izvršenje krivičnih sankcija Republike Srbije koju čine sindikalne organizacije Okružni zatvor Beograd, Okružni zatvor Novi Sad, Okružni zatvor Kragujevac, Okružni zatvor Užice i KPZ P...\nDVE TREĆINE FIRMI ZRELO ZA STEČAJ, A ONDA ŠTA BUDE\nNapisano: petak, 08 maj 2015 12:55\nOdlaganja rešavanja sudbine neprodatih firmi i onih u restrukturiranju neće biti, a kako sada stvari stoje, veći deo tih kompanija moraće u stečaj. Međutim, ako je za utehu, to ne znači automatski i njihov bankrot i gašenje.Pro procenama samog min...\nPREDSEDNICA ASNS I GLAVNI MENADŽER ASNS POSETILI JP ZA PODZEMNU EKSPLOATACIJU UGLJA "RESAVICA"\nNapisano: sreda, 06 maj 2015 10:11\nPrilikom posete JP za pozemnu eksploataciju uglja "Resavica" (JP PEU Resavica), predsednica Asocijacije slobodnih i nezavisnih sindikata (ASNS) Ranka Savić i glavni menadžer ASNS Dragan Milovanović razgovarali su sa v.d. generalnog direktora Stevanom D...\nGOSTOVANJA PREDSEDNICE ASNS NA TV B92 I N1 INFO\nNapisano: ponedeljak, 04 maj 2015 08:33\nPredsednica ASNS Ranka Savić gostovala je 1. maja, na Međunarodni dan rada, na TV B92 i N1 Info gde je govorila o položaju srpskog radnika ali i o efektima Zakona o radu. Priloge o gostovanju možete pogledati klikom na sledeće linkove: http://rs.n1...\nU Srbiji oko 650.000 zaposlenih ne prima redovno zaradu\nNapisano: četvrtak, 30 april 2015 09:48\nBEOGRAD - Blizu 650.000 radnika u Srbiji zaradu prima sa zakašnjenjem od mesec, dva ili više, dok oko 50.000 zaposlenih uopšte ne prima platu, izjavila je predsednica ASNS Ranka Savić. U pitanju su zaposleni u privatnom sektoru i preduzećima u res...\nPRVOMAJSKI SINDIKALNI FORUM ASNS – „REFORME PO LEĐIMA RADNIKA“\nNapisano: sreda, 29 april 2015 12:21\nPovodom 1. maja, Međunarodnog dana rada, Asocijacija slobodnih i nezavisnih sindikata organizovala je Prvomajski sindikalni forum pod nazivom „Reforme po leđima radnika“. Na forumu se govorilo o svim posledicama reformi, o socijalno ekonomskoj poli...\nODRŽANA PREZENTACIJA „PROGRAMA I MERA AKTIVNE POLITIKE ZAPOŠLJAVANJA ZA 2015. GODINU“\nNapisano: sreda, 29 april 2015 12:17\nGlavni menadžer Asocijacije slobodnih i nezavisnih sindikata Dragan Milovanović učestvovao je na predstavljanju „Programa i mera aktivne politike zapošljavanja za 2015. godinu“. Prezentaciju ovog programa 27. aprila 2015. godine organizovali Priv...\nNapisano: četvrtak, 23 april 2015 13:32\nPovodom 23. aprila Dana Vojske Srbije i proslave 200 godina od Drugog srpskog ustanka i postojanja naše vojske, ASNS-Sindikat Vojske Srbije i ASNS Granski sindikat javnih službi čestitaju svim svojim članovima i pripadnicima Vojske Srbije najznačajni...\nPRVOMAJSKI SINDIKALNI FORUM ASNS – „REFORME PO LEĐIMA RADNIKA“ – 28.04.2015. U SAVA CENTRU\nNapisano: četvrtak, 16 april 2015 14:55\nAsocijacija slobodnih i nezavisnih sindikata (ASNS) tradicionalno obeležava 1. maj radnički praznik sa više raznih manifestacija. U sklopu tih dogadjanja, 28. aprila 2015. godine organizujemo Prvomajski sindikalni forum sa temom „Reforme po leđima r...\nNapisano: četvrtak, 09 april 2015 14:16\nAsocijacija slobodnih i nezavisnih sindikata čestita svojim članovima i svim građanima pravoslavne veroispovesti najveći hrišćanski praznik Uskrs. Čestitamo Vam najradosniji hrišćanski praznik sa željom da ga proslavite u radosti, blagostanju i...\nPREDSEDNIK ASNS GRANSKOG SINDIKATA SAOBRAĆAJA I KOMUNALNIH DELATNOSTI POSETIO JPKP „LAZAREVAC“\nNapisano: ponedeljak, 06 april 2015 11:06\nPredsednik ASNS Granskog sindikata saobraćaja i komunalnih delatnosti Simo Blagojević posetio je u petak, 3. aprila 2015. godine JPKP „Lazarevac“. Blagojević je održao sastanak sa Odborom poverenika ASNS a zatim je sa generalnim direktorom Milisav...\nNapisano: ponedeljak, 06 april 2015 10:47\nDana 2. aprila 2015. godine konstituisan je novi saziv Predsedništva Asocijacije slobodnih i nezavisnih sindikata (ASNS), a posle održanih vanrednih izbornih skupština ASNS Granskih sindikata. Predsedništvo ASNS je analiziralo rad granskih sindika...\nHITNA POMOĆ U RASULU\nNapisano: četvrtak, 02 april 2015 15:05\nIzvor: Blic “Direktor Goran Čolaković je na ključna mesta postavio nestručne ljude, zbog kojih nam je, umesto nekadašnjih sedam minuta, za intervenciju potreban u proseku čak 21 minut“, ističe Velibor Radulović, potpredsednik Asocijacije slob...\n<< Početak < Prethodna 1 2 3 4 5 6 7 8 9 10 Sledeća > Kraj >> Strana 1 od 33


Mreža za Demokratski Dijalog predala zahtev Gradskoj upravi za uklanjanje murala Ratka Mladića - Mreža za demokratski dijalog\nVESTI Mreža za Demokratski Dijalog predala zahtev Gradskoj upravi za uklanjanje murala Ratka...\nMreža za Demokratski Dijalog predala je danas Gradskoj upravi zahtev za uklanjanje murala sa likom Ratka Mladića, koji se od jula nalazi na fasadi zgrade na raskrsnici Njegoševe ulice i Ulice Alekse Nenadovića.\nTamara Tripić, predsednica UO Mreže za Demokratski dijalog, izjavila je da zahtev podnosi jer nijedna firma nije želela da to učini na osnovu poziva Skupštine stanara.\n„Gradska uprava, koja je nadležna za fasade, izgled i ugled našeg grada ima obavezu da zaštiti ugled Beograda, kako pred svojim građanima, tako i pred regionom i svetom.\nPrethodnih dana bili smo svedoci hapšenja Aide Ćorović i Jelene Jaćimović jer je odbrana išaranog zida bila važnija od njihove slobode, zid je čuvan kako od strane predstavnika države, tako i od strane neformalnih grupa koje u normalnim okolnostima ne bi imale ni prostor ni vreme da otvoreno gaze po elementarnim tekovinama civilizovanih društava. Država je svojim ponašanjem, naročito dolaskom ministra Vulina poslala poruku građanima da se sami snalaze sa huliganima, da su sami odgovorni za ugled Beograda u regionu i svetu i da na kraju sami stanari treba da taj naš zajednički problem reše. Zahtev podnosimo jer je sramotno da država problem sa ekstremnim grupama prebacuje na stanare jedne zgrade na Vračaru da oni rešavaju problem tenzija u društvu i podeljenosti koje godinama rastu.\nRatku Mladiću je u junu potvrđena presuda doživotnog zatvora i veličanje osuđenog ratnog zločinca otvoreno ili uz prećutnu podršku ili nečinjenje ima za posledicu udaljavanje naše države od savremenih demokratskih društava, produbljuje jaz u regionalnim odnosima i stavlja mrlju i na velike istorijske trenutke i istinske heroje naše države jer jednog zločinca dovodi u istu ravan sa njima.\nPostavljanje ovakvog murala dodatno produbljuje postojeće podele u našem društvu i nikako ne može da doprinese ni ugledu ni poštovanju Srbije i njenih građana.\nMreža za Demokratski Dijalog nastaviće da insistira na uklanjanju spornog murala i pruža bezrezervnu podršku svim aktivistkinjama i aktivistima koji se već mesecima bore da se ovo ruglo ukloni sa ulica Beograda.“\nPredsednica UO Mreže za Demokratski Dijalog (DD Mreže)\nPrethodni tekstStrah nije opcija: Kritička javnost i vlast\nSledeći tekstNovi razgovori “Zrenjanin – Zaboravljeni grad” , četvrtak, 25. novembar


Nagrada strip crtaču Zografu\nObjavljeno 11.05.2012. u 15h\nU Skupštini grada Zrenjanina danas će Saši Rakeziću, poznatom pod pseudonimom Aleksandar Zograf, iz Pančeva, svečano biti uručena tradiconalna književna nagrada Fonda „Todor Manojlović“ za moderni umetnički senzibilitet.\n„Duboka iskrenost, neumirna predanost, beskompromisnost i jedinstvenost autorskog izraza odlučili su da žiri Fonda „Todor Manojlović“ dodeli nagradu za 2011. godinu dodeli strip-crtaču Rakeziću“, stoji u obrazloženju za dodelu nagrade.\nNagrada se sastoji od novčanog iznosa, povelje i objavljivanje knjige dobitnika u ediciji „Feniks“ Gradske narodne biblioteke „Žarko Zrenjanin“ u Zrenjaninu.\nStrip-crtač Rakezić (49), alijas Aleksandar Zograf, objavljuje stripove od 1986. godine u raznim časopisima.\nFond je osnovala Gradska narodna biblioteka u Zrenjaninu 1981. godine, s ciljem da populariše stvaralaštvo pesnika, dramskog pisca, esejiste, književnog i likovnog kritičara i prevodioca Todora Manojlovića (1883-1986).\nIzvor : Akter\nVladanu Radovanoviću dodeljena Nagrada za moderni…\nTagovi:crtac, strip, zograf, zrenjanin